Nr. registru \_\_\_\_\_\_\_\_\_\_\_\_\_\_\_\_\_\_

Nr. contract \_\_\_\_\_\_\_\_\_\_\_\_\_\_\_\_\_\_

Data înregistrării \_\_\_\_\_\_\_\_\_\_\_\_\_\_

Conform RUEC SNGN Romgaz SA

**Contract de achiziție având ca obiect:**

**„Lucrări pregătitoare provizorii, foraj și probe de producție la sonda de explorare**

**1 TEPESTI”**

1. ***Părţile contractante***

**S.N.G.N. ROMGAZ S.A. MEDIAȘ**, adresa sediu: P-ţa C. I. Motaş nr. 4, Mediaş, jud. Sibiu, telefon: 0269/842262,63,64; fax: 0269/841769, număr de înmatriculare J32/392/2001, cod fiscal RO 14056826, cont RO08 RNCB 0231 0195 2533 0001, deschis la BCR Mediaş, reprezentată prin **dl. Aristotel Marius JUDE** – Director General, în calitate de **beneficiar**, pe de o parte,

şi

**S. C. …………….……** adresă str. ………, nr. ………, ……, jud. ....…., telefon: ..……; fax: ……., număr de înmatriculare …….., cod fiscal RO ….………..….…., cont …..……….deschis la …………., reprezentata prin **……………………..,** în calitate de **executant**, pe de altă parte.

1. ***Definiţii***
   1. În prezentul contract, următorii termeni vor fi interpretați astfel:

* **contract** – prezentul contract și toate anexele sale;
* **beneficiar și executant**– părțile contractante, așa cum sunt acestea numite în prezentul contract;
* **prețul contractului** – prețul plătibil executantului de către beneficiar, în baza contractului, pentru îndeplinirea **integrală și corespunzătoare** a tuturor obligațiilor sale, asumate prin contract;
* **amplasamentul lucrării** – locul unde executantul va executa lucrarea;
* **zi** – zi calendaristică; **an** – 365 zile;
* **modificare** – o schimbare adusă lucrărilor contractate dispusă exclusiv de către Beneficiar;
* **standby cu formație completă la sondă**– perioada în care instalația de foraj este oprită, în bune condiții de funcționare, cu personalul complet și gata de reluare a activității la cererea Beneficiarului;
* **standby fără formație completă la sondă**– perioada în care instalația de foraj este oprită, în bune condiții de funcționare, cu personalul operativ demobilizat, paza obiectivului și a utilităților fiind asigurată de către Executant;
* **complicație** – eveniment în gaura de sondă care împiedică derularea normală a procesului de foraj pe o perioadă de maxim 72 de ore;
* **accident tehnic**– eveniment în gaura de sondă, generat de o complicație, care depășește 72 de ore de la declanșare;
* **riscuri, dificultăți și condiții periculoase în timpul forajului de cercetare /explorare** (aflate în sarcina Executantului) – acele manifestări ale găurii sondei care amenință să conducă la dificultăți care să facă imposibilă continuarea lucrărilor în conformitate cu bunele practici în foraj, să pună în pericol gaura sondei, să poată cauza/genera pierderi materiale semnificative, sau să pună în pericol personalul prezent în șantier, cum ar fi:
  + pierderi totale sau parțiale ale circulației – risc major din punct de vedere al consecințelor; pot avea drept cauze: folosirea unui fluid de foraj cu greutate specifică neadecvată condițiilor geologice întâlnite, diferită de cea estimată în caietul de sarcini, fără acordul scris al beneficiarului;
  + manifestări eruptive ale sondei – risc major din punct de vedere al consecințelor; pot avea drept cauze: traversarea formațiunilor poros-permeabile saturate cu hidrocarburi sau alte fluide cu un fluid de foraj cu greutate specifică neadecvată condițiilor geologice întâlnite, diferită de cea estimată în caietul de sarcini;
  + lipiri diferențiale ale materialului tubular din sondă – risc mediu din punct de vedere al consecințelor; pot avea drept cauze: utilizarea unor fluide de foraj cu proprietăți diferite de cele estimate în caietul de sarcini, neadecvate condițiilor reale întâlnite; nerespectarea traiectului proiectat al sondei ce poate conduce la geometrii complicate ale acestuia;
  + eșecuri la executarea investigațiilor geofizice în găuri netubate și/sau în executarea operațiilor de tubare a sondei – risc mediu din punct de vedere al consecințelor; pot avea drept cauze: neexecutarea marșurilor de control și/sau tratarea necorespunzătoare a fluidului de foraj, fără respectarea cerințelor caietului de sarcini;
* **diverse și neprevăzute** (aflate în sarcina beneficiarului) – acele manifestări ale găurii sondei, apărute ca urmare a întâlnirii unor condiții geologice diferite de cele estimate în caietul de sarcini; printre acestea, se pot enumera:
  + pierderi totale sau parțiale ale circulației – risc mediu din punct de vedere al consecințelor; acestea se referă strict la: pierderi parțiale sau totale de circulație în formațiuni geologice neconsolidate de suprafață, diferite de cele estimate prin caietul de sarcini; pierderi parțiale sau totale de circulație în formațiuni cu caracteristici diferite de cele estimate prin caietul de sarcini; obiectele afectate de acest eveniment sunt: volumele de fluid de foraj (ce se vor deconta pe baza prețului unitar (lei/mc) al fluidului de foraj, conform ofertei) pierdute și durata de operare cu instalația de foraj (ce se va deconta pe baza tarifului T1 din ofertă);
  + afluxuri de fluide din formațiunile poros permeabile traversate – risc mediu din punct de vedere al consecințelor; pot avea drept cauze: traversarea unor zone cu acvifere suprapresurizate, altele față de cele estimate prin caietul de sarcini; obiectele afectate de acest eveniment sunt: durata suplimentară de operare cu instalația de foraj (ce se va deconta pe baza tarifului T1 din ofertă) și materialele de îngreunare a fluidului de foraj (ce se vor deconta conform prețului unitar din ofertă);
  + anomalii de presiune, condiţii geologice semnificativ diferite de cele estimate prin caietul de sarcini; obiectele afectate de acest eveniment sunt: durata suplimentară de operare cu instalația de foraj (ce se va deconta pe baza tarifului T1 din ofertă) și materialele de îngreunare a fluidului de foraj (ce se vor deconta conform prețului unitar din ofertă);
  + gazeificări ale fluidului de foraj care impun îngreunarea acestuia la valori ce depășesc valoarea superioară a plajei estimate prin proiect/caiet de sarcini, datorită unor gradienți ai presiunii din pori mai mari decât cei estimați prin caietul de sarcini al sondei; obiectele afectate de acest eveniment sunt: durata suplimentară de operare cu instalația de foraj (ce se va deconta pe baza tarifului T1 din ofertă);
  + lipiri diferențiale ale ansamblurilor de scule de investigare geofizică; pot avea drept cauză nerespectarea metodei de investigare planificate; obiectele afectate de acest eveniment sunt: durata suplimentară de operare cu instalația de foraj (ce se va deconta pe baza tarifului T1 din ofertă);
  + eșecuri la executarea investigațiilor geofizice în găuri netubate și/sau în executarea operațiilor de tubare a sondei – risc mediu; pot avea drept cauze: folosirea unor metode de investigare inadecvată condițiilor găurii de sondă; obiectele afectate de acest eveniment sunt: durata suplimentară de operare cu instalația de foraj (ce se va deconta pe baza tarifului T2 din ofertă);
  + probe de producție suplimentare – acele probe de producție solicitate Executantului de către Beneficiar, suplimentar față de cele prevăzute în caietul de sarcini; obiectele afectate de acest eveniment sunt: durata suplimentară de operare cu instalația de foraj (ce se va deconta pe baza tarifului T4 și/sau T6 din ofertă);
  + cimentarea sau abandonarea sondei de explorare – lucrare suplimentară solicitată Executantului de către Beneficiar; obiectele afectate de acest eveniment sunt: durata suplimentară de operare cu instalația de foraj (ce se va deconta pe baza tarifului T1 și/sau T2 din ofertă);
  + adâncirea sondei; obiectele afectate de acest eveniment sunt: volumele suplimentare de fluid de foraj (ce se vor deconta pe baza prețului unitar (lei/mc) al fluidului de foraj, conform ofertei), sape de foraj utilizate suplimentar (ce se vor deconta – dacă e cazul – conform prețului unitar din ofertă), chirii echipamente și utilaje (ce se vor deconta la tarifele din ofertă) și durata de operare cu instalația de foraj (ce se va deconta pe baza tarifului T1 din ofertă);
  + prelevarea de carote mecanice suplimentare, investigații geofizice suplimentare; obiectele afectate de acest eveniment sunt: chirii echipamente și utilaje (ce se vor deconta la tarifele din ofertă) și durata de operare cu instalația de foraj (ce se va deconta pe baza tarifului T1 și/sau T2 din ofertă);
  + orice altă lucrare/echipament/serviciu ce nu a fost prevăzut și nu a fost posibil să fie estimat(ă) în caietul de sarcini/contract datorită lipsei informațiilor, dar care poate deveni absolut necesar(ă) pentru atingerea obiectivului sau pentru asigurarea sondei fără rezultat (ex.: lucrări de abandonare a sondei, din faza de foraj);
* **forța majoră** – reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă; nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi; pentru evitarea oricărui dubiu, cu titlu exemplificativ, nu sunt asimilate forţei majore manifestările eruptive, spargerea beciului sondei, pierderea de circulaţie, gazeificarea fluidului de foraj care impune creşterea greutăţii specifice a acestuia peste cea estimată în proiectul tehnic de foraj/caietul de sarcini.

1. ***Interpretare***

3.1 În prezentul contract, cu excepția unei prevederi contrare, cuvintele la forma singular vor include forma de plural și vice-versa, acolo unde acest lucru este permis de context.

3.2 Termenul „zi” sau „zile”, sau orice referire la zile reprezintă zile calendaristice dacă nu se specifică altfel în mod explicit.

**Clauze obligatorii**

1. ***Obiectul şi preţul contractului***
   1. Executantul se obligă să execute: **„Lucrări pregătitoare provizorii, foraj și probe de producție la sonda de explorare 1 Tepesti”** în perioada convenită și în conformitate cu obligațiile asumate prin prezentul contract**.**
   2. Beneficiarul se obligă să plătească executantului prețul convenit pentru îndeplinirea contractului de: „Lucrări pregătitoare provizorii, foraj și probe de producție la sonda de explorare 1 Tepesti”.
   3. Prețul convenit pentru îndeplinirea contractului, respectiv prețul lucrărilor executate, plătibil executantului de către beneficiar, este de ………..………… **lei**, fără TVA, la care se adaugă, dacă este cazul, suma de …………………………… lei, reprezentând cheltuieli diverse și neprevăzute.
   4. Cheltuielile diverse și neprevăzute vor fi acceptate pe baza situațiilor de lucrări aprobate de Supervizorul de Foraj și de Șeful Serviciului Supervizare Foraj. Plata acestora se va efectua pe baza de factură, după încheierea actului adițional și acceptarea situațiilor de lucrări.
   5. Din partea beneficiarului, persoana responsabilă cu urmărirea derulării contractului este dl. Ovidiu TĂPĂLAGĂ – în calitate de Șef Serviciu Supervizare Foraj - Sediu, tel. 0749/331642, e-mail [ovidiu.tapalaga@romgaz.ro](mailto:ovidiu.tapalaga@romgaz.ro), prin intermediul echipei de supervizare.  
      Din partea executantului, persoana responsabilă cu urmărirea derulării contractului este …………………………………în calitate de………………………, tel.: ….………………….………., e-mail: …………………………………………………………..…
2. ***Termen de execuţie și durata contractului***

5.1 Executantul se obligă să execute și să finalizeze **„Lucrări pregătitoare provizorii, foraj și probe de producție la sonda de explorare 1 Tepesti”** în termen de maxim .................... zile de la emiterea ordinului de începere a lucrărilor.

5.2 (1) Durata contractului este definită ca perioada dintre momentul semnării lui de către ambele părți

și momentul expirării perioadei de garanție, prevăzută la articolul 16.1.

(2) Durata de execuție este de maxim ............................... zile.

1. ***Documentele contractului***
2. Documentele contractului sunt:
   * Caietul de sarcini
   * Propunerea tehnică și propunerea financiară
   * Graficul de execuție a contractului
   * Garanția de bună execuție;
   * Anexa nr. 1: Convenție de securitate și sănătate în muncă, apărare împotriva incendiilor;
   * Anexa nr. 2: Scrisoare de garanție bancară pentru restituirea avansului;
   * Anexa nr. 3: Protectia mediului-Situatii de urgenta-Securitate si sanatate in munca;
   * Anexa nr. 4: Matrice riscuri si responsabilitati;
   * Anexa nr. 5: Conventie privind prelucrarea datelor cu caracter personal;
   * Acte adiționale, dacă este cazul.
3. ***Executarea contractului***

7.1 Executarea contractului începe după emiterea ordinului de începere a execuției lucrărilor de către beneficiar, prin intermediul Serviciului Supervizare Foraj.

1. ***Protecţia patrimoniului cultural naţional***

8.1 Toate fosilele, monedele, obiectele de valoare sau orice alte vestigii sau obiecte de interes arheologic descoperite pe amplasamentul lucrării sunt considerate, în relațiile dintre parți, ca fiind proprietatea absolută a beneficiarului.

8.2 Executantul are obligația de a lua toate precauțiile necesare pentru ca muncitorii săi sau oricare alte persoane să nu îndepărteze sau să deterioreze obiectele prevăzute la clauza 8.1, iar imediat după descoperirea și înainte de îndepărtarea lor, de a înștiința beneficiarul despre această descoperire și de a îndeplini dispozițiile primite de la beneficiar privind îndepărtarea acestora.

Dacă din cauza unor astfel de dispoziții executantul suferă întârzieri și/sau cheltuieli suplimentare, atunci, prin consultare, părțile vor stabili:

* orice prelungire a duratei de execuție la care executantul are dreptul;
* totalul cheltuielilor suplimentare, care se va adăuga la prețul contractului.

8.3 Beneficiarul are obligația, de îndată ce a luat la cunoștință despre descoperirea obiectelor prevăzute la clauza 8.1, de a înștiința în acest sens organele de poliție și comisia monumentelor istorice.

***9. Obligaţiile principale ale executantului:***

9.1 Executantul se obligă să execute, să finalizeze și să întrețină, pe riscul său, lucrarea până la încheierea și semnarea procesului verbal la terminarea lucrării, în conformitate cu obligațiile asumate prin prezentul contract.

9.2 (1) Executantul are obligația de a executa și finaliza lucrările, precum și de a remedia viciile ascunse, cu atenția și promptitudinea cuvenită, în concordanță cu obligațiile asumate prin contract.

(2) Executantul are obligația de a supraveghea lucrările, de a asigura forța de muncă, materialele, instalațiile, echipamentele și toate celelalte obiecte, fie de natură provizorie, fie definitive cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

9.3 (1) Executantul este pe deplin responsabil pentru conformitatea, stabilitatea și siguranța tuturor operațiunilor executate pe șantier, precum și pentru procedeele de execuție utilizate, cu respectarea prevederilor și a reglementărilor legii privind calitatea în construcții aferente lucrărilor de construcții-montaj.

(2) Un exemplar din documentația predată de către beneficiar executantului va fi păstrat de acesta în vederea consultării de către Inspectoratul de Stat în Construcții, precum și de către persoane autorizate de beneficiar, la cererea acestora.

(3) Executantul nu va fi răspunzător pentru proiectul și caietele de sarcini care nu au fost întocmite de el. Dacă totuși contractul prevede explicit ca o parte a lucrărilor permanente să fie proiectată de către executant, acesta va fi pe deplin responsabil pentru acea parte a lucrărilor.

9.4 (1) Executantul este responsabil de trasarea corectă a lucrărilor de suprafață față de reperele date de beneficiar, precum și de furnizarea tuturor echipamentelor, instrumentelor, dispozitivelor și resurselor umane necesare îndeplinirii responsabilității respective.

(2) În cazul în care, pe parcursul execuției lucrărilor de suprafață, survine o eroare în poziția, cotele, dimensiunile sau aliniamentul oricărei părți a lucrărilor, executantul are obligația de a rectifica eroarea constatată, pe cheltuiala sa, cu excepția situației în care eroarea respectivă este rezultatul datelor incorecte furnizate, în scris, de către beneficiar/proiectant.

9.5 Pe parcursul execuției lucrărilor și remedierii viciilor ascunse, executantul are obligația:

* de a lua toate măsurile pentru asigurarea tuturor persoanelor a căror prezență pe șantier este autorizată și de a menține șantierul (atât timp cât acesta este sub controlul său) și lucrările (atât timp cât acestea nu sunt finalizate și preluate de către beneficiar) în starea de ordine necesară evitării oricărui pericol pentru respectivele persoane;
* de a procura și de a întreține pe cheltuiala sa toate dispozitivele de iluminare, protecție, îngrădire, alarmă și pază, când și unde sunt necesare sau au fost solicitate de către beneficiar sau de către alte autorități competente, în scopul protejării lucrărilor sau al asigurării confortului riveranilor;
* de a lua toate măsurile rezonabile necesare pentru a proteja mediul în interiorul și în afara șantierului și de a evita orice pagubă sau neajuns provocate persoanelor, proprietăților publice sau altora, rezultate din poluare, zgomot sau alți factori generați de metodele sale de lucru.

9.6 Executantul este responsabil pentru menținerea în bună stare a lucrărilor, materialelor, echipamentelor și instalațiilor care urmează a fi puse în operă, de la data primirii ordinului de începere a lucrării până la data semnării procesului-verbal de recepție a lucrării.

9.7 (1) Pe parcursul execuției lucrărilor și a remedierii viciilor ascunse, executantul are obligația, în măsura permisă de respectarea prevederilor contractului, de a nu stânjeni inutil sau în mod abuziv:

- confortul riveranilor; sau

- căile de acces, prin folosirea și ocuparea drumurilor și căilor publice sau private care deservesc proprietățile aflate în posesia beneficiarului sau a oricărei alte persoane.

(2) Executantul va despăgubi Beneficiarul împotriva tuturor reclamațiilor, acțiunilor în justiție, daunelor-interese, costurilor, taxelor și cheltuielilor, indiferent de natura lor, rezultând din sau în legătură cu obligația prevăzută la alin. (1), pentru care responsabilitatea revine executantului.

9.8 (1) Executantul are obligația de a utiliza în mod rezonabil drumurile sau podurile ce comunică cu sau sunt pe traseul șantierului și de a preveni deteriorarea sau distrugerea acestora de către traficul propriu sau al oricăruia dintre subcontractanții săi; executantul va selecta traseele, va alege și va folosi vehiculele, va limita și repartiza încărcăturile, în așa fel încât traficul suplimentar ce va rezulta în mod inevitabil din deplasarea materialelor, echipamentelor, instalațiilor sau altora asemenea, de pe și pe șantier, să fie limitat, în măsura în care este posibil, astfel încât să nu producă deteriorări sau distrugeri ale drumurilor și podurilor respective.

(2) În cazul în care natura lucrărilor impune utilizarea de către executant a transportului pe apă, atunci prevederile de la alin. (1) vor fi interpretate în maniera în care prin „drum” se înțelege inclusiv ecluză, doc, dig sau orice altă structură aferentă căii navigabile și prin „vehicul” se înțelege orice ambarcațiune, iar prevederile respective se vor aplica în consecință.

(3) În cazul în care se produc deteriorări sau distrugeri ale oricărui pod sau drum care comunică cu sau care se află pe traseul șantierului, datorită transportului materialelor, echipamentelor, instalațiilor sau altora asemenea, executantul are obligația de a despăgubi Beneficiarul împotriva tuturor reclamațiilor privind avarierea respectivelor poduri sau drumuri.

(4) Executantul este responsabil și va plăti consolidarea, modificarea sau îmbunătățirea, în scopul facilitării transportului materialelor, echipamentelor, instalațiilor sau altora asemenea, a oricăror drumuri sau poduri care comunică cu sau care se află pe traseul șantierului.

9.9 (1) Pe parcursul execuției lucrării, executantul are obligația:

i) de a evita, pe cât posibil, acumularea de obstacole inutile pe șantier;

ii) de a depozita sau retrage orice utilaje, echipamente, instalații, surplus de materiale;

iii) de a aduna și îndepărta de pe șantier dărâmăturile, molozul sau lucrările provizorii de orice fel, care nu mai sunt necesare.

(2) Executantul are dreptul de a reține pe șantier, până la sfârșitul perioadei de garanție, numai acele materiale, echipamente, instalații sau lucrări provizorii, care îi sunt necesare în scopul îndeplinirii obligațiilor sale în perioada de garanție.

9.10 (1) Executantul are obligația redării corecte și complete a terenului la termenul din Avizele de teren.

(2) Executantul are obligația să facă dovada redării corecte și complete a terenului la starea inițială. Acesta va obține semnăturile tuturor proprietarilor de terenuri afectate și ale instituțiilor abilitate cu avizarea scoaterii temporare din circuitul agricol și/sau silvic.

9.11 Având în vedere dificultățile legate de obținerea terenurilor necesare careului instalației de foraj, executantul are obligația de a amplasa instalația strict în limitele suprafeței de teren puse la dispoziție de Beneficiar.

9.12 Executantul se obligă să despăgubească Beneficiarul împotriva oricăror:

i) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), sau cele legate de echipamentele, materialele, instalațiile sau utilajele folosite pentru sau în legătură cu execuția lucrărilor sau încorporate în acestea; și

ii) daune-interese, costuri, taxe și cheltuieli de orice natură aferente, cu excepția situației în care o astfel de încălcare rezultă din respectarea proiectului sau caietului de sarcini întocmit de către Beneficiar.

9.13 Executantul este singurul responsabil de controlul activității desfășurate, și nu va implica Beneficiarul în problemele legate de pierderile, daunele, amenzile sau penalizările pentru poluare sau infestare care rezultă din scurgeri de combustibil, fluide de foraj, lubrifianți, uleiuri, lacuri, vopsele, solvenți, obiecte metalice sau resturi, apărute pe durata executării lucrării.

Executantul va înștiința de urgență Beneficiarul de apariția și manifestarea oricărui risc, dificultăți și condiții periculoase din timpul forajului, între timp depunând tot efortul necesar pentru a înlătura efectele unor pericole iminente sau pentru a depăși dificultatea întâmpinată la forajul sondei de cercetare/explorare și restabilirea controlului sondei.

9.14 Executantul va completa și va furniza Beneficiarului un raport zilnic de foraj pe baza celei mai recente versiuni a modelului de raport zilnic de foraj, pus la dispoziție de către Beneficiar, iar înregistrările echipamentelor de măsura și control (Martin Decker, MLU, etc.) vor face parte din raportul final și vor fi puse la dispoziția Beneficiarului.

***10. Obligaţiile Beneficiarului***

* 1. Beneficiarul se obligă să plătească executantului preţul convenit pentru îndeplinirea obligațiilor contractuale.
  2. Înainte de începerea lucrărilor, beneficiarul are obligaţia de a obţine toate autorizaţiile şi avizele necesare execuţiei lucrărilor.
  3. Beneficiarul are obligaţia de a pune la dispoziţia executantului:

1. amplasamentul lucrării, liber de orice sarcină;
2. suprafeţele de teren necesare pentru depozitare şi pentru organizarea de şantier.
   1. Beneficiarul are obligaţia de a pune la dispoziţia executantului întreaga documentaţie necesară pentru execuţia lucrărilor contractate, în două exemplare, la termenele stabilite prin graficul de execuţie a lucrării.
   2. Beneficiarul este pe deplin responsabil pentru dispoziţiile şi livrările sale.
   3. Beneficiarul se obligă să achite, conform art. 17.1. facturile ce vor fi emise de executant după încheierea proceselor verbale de recepţie, întocmite conform art. 15.
   4. La încheierea perioadei de garanție a lucrărilor (6 luni), persoana desemnată din partea beneficiarului, responsabilă cu urmărirea și derularea contractului, va întocmi un Proces Verbal cu privire la încheierea perioadei de garanție în care va menționa, dacă este cazul, eventualele pretenții asupra garanției de bună execuție.
3. ***. Sancţiuni pentru neîndeplinirea culpabilă a obligaţiilor. Rezilierea contractului*** 
   1. În cazul în care Executantul își îndeplinește obligațiile contractuale cu întârziere, atunci Beneficiarul are dreptul la plata, din partea Executantului, a unor penalități de întârziere în procent de 0,1% pe zi de întârziere din valoarea obligațiilor neexecutate, începând cu prima zi după expirarea termenului de execuție, până la îndeplinirea efectivă a obligațiilor sau, după caz, până la rezilierea contractului.
   2. În cazul în care Beneficiarul nu își onorează obligațiile în perioada convenită, atunci acestuia îi revine obligația de a plăti Executantului, ca penalități, o sumă echivalentă cu o cotă procentuală de 0,1% pe zi de întârziere din plata neefectuată, până la îndeplinirea efectivă a obligațiilor.
   3. În cazul neîndeplinirii obligațiilor contractuale de către una dintre părți, partea lezată este îndreptățită să rezilieze contractul și să ceară plata de daune interese. În acest caz, partea lezată va transmite celeilalte părți o notificare de reziliere a contractului. Rezilierea operează într-un termen de 5 zile de la primirea notificării, fără altă formalitate sau intervenția instanței.
   4. Beneficiarul își rezervă dreptul de a denunța unilateral contractul, printr-o notificare scrisă adresată Executantului, fără nici o compensație, dacă acesta din urmă dă faliment, cu condiția ca această renunțare să nu prejudicieze sau să afecteze dreptul la acțiune sau despăgubire pentru Executant. În acest caz, Executantul are dreptul de a pretinde numai plata corespunzătoare pentru partea din contract executată până la data denunțării unilaterale a contractului.

**Clauze specifice**

1. ***. Garanţia de bună execuţie a contractului***
   1. În termen de 5 zile lucrătoare de la data semnării prezentului contract, Executantul se obligă să constituie garanția de bună execuție, în cuantum de 10% din prețul contractului fără TVA, pentru toată durata contractului.
   2. Garanția de bună execuție a contractului trebuie să fie irevocabilă și se constituie după cum urmează:  
      Garanția de bună execuție poate fi constituită prin Scrisoare de Garanție Bancară de buna execuție emisă în condițiile legii de o societate bancară sau prin rețineri succesive din sumele datorate pentru facturile parțiale.

În cazul în care garanția de bună execuție se constituie prin rețineri succesive din sumele datorate pentru facturi parțiale, Executantul are obligația de a deschide la unitatea Trezoreriei Statului din cadrul organului fiscal competent în administrarea acestuia un cont de disponibil distinct la dispoziția Beneficiarului. Suma inițială care se depune de către Executant în contul astfel deschis nu trebuie să fie mai mică de 0,5% din prețul contractului. Pe parcursul îndeplinirii contractului, Beneficiarul urmează să alimenteze acest cont prin rețineri succesive, respectiv 9,5% din sumele facturate, până la concurența sumei stabilite drept garanție de bună execuție.

În cazul în care garanția de bună execuție se constituie prin Scrisoare de Garanție Bancară, Executantul va prezenta 2 scrisori de garanție bancară, astfel:

- o scrisoare în valoare de 70% din cuantumul garanției (10% din prețul contractului fără TVA), care va fi restituită în conformitate cu art. 12.5 (1);

- o scrisoare în valoare de 30% din cuantumul garanției (10% din prețul contractului fără TVA), care va fi restituită în conformitate cu art. 12.5 (2)

* 1. Beneficiarul se obligă să elibereze garanția pentru participare și să emită ordinul de începere a contractului numai după ce Executantul a făcut dovada constituirii garanției de bună execuție.
  2. Beneficiarul are dreptul de a emite pretenții asupra garanției de bună execuție, în limita prejudiciului creat, dacă Executantul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, Beneficiarul are obligația de a notifica acest lucru Executantului, precizând totodată obligațiile care nu au fost respectate.
  3. (1) Beneficiarul are obligația de a restitui/elibera 70% din valoarea garanției, în termen de 14 zile de la data încheierii procesului verbal de recepție la terminarea lucrărilor, dacă nu a ridicat până la acea dată pretenții asupra ei, iar riscul pentru vicii ascunse este minim.  
     (2) Restul de 30% din valoarea garanției se restituie la expirarea perioadei de garanție a lucrărilor executate, pe baza procesului verbal de recepție finală.
  4. Garanția lucrărilor este distinctă de garanția de bună execuție a contractului.

1. ***Începerea şi execuţia lucrărilor***
   1. (1) Executantul are obligația de a începe lucrările în termen de maxim 7 zile calendaristice, de la primirea ordinului de începere din partea Beneficiarului.

(2) Executantul trebuie să notifice Beneficiarului data începerii efective a lucrărilor.

* 1. (1) Lucrările trebuie să se deruleze conform graficului general de execuție și să fie terminate la data stabilită. Datele intermediare, prevăzute în graficele de execuție, se consideră date contractuale.  
      (2) Executantul va prezenta, la cererea Beneficiarului, după semnarea contractului, graficul de execuție de detaliu, alcătuit în ordinea tehnologică de execuție. În cazul în care, după opinia Beneficiarului, pe parcurs, desfășurarea lucrărilor nu concordă cu graficul general de execuție a lucrărilor, la cererea Beneficiarului, Executantul va prezenta un grafic revizuit, în vederea terminării lucrărilor la data prevăzută în contract. Graficul revizuit nu îl va scuti pe Executant de niciuna dintre îndatoririle asumate prin contract.

(3) În cazul în care Executantul întârzie începerea lucrărilor, terminarea pregătirilor sau dacă nu își îndeplinește îndatoririle prevăzute la art. 9.2 alin. (2), Beneficiarul este îndreptățit să-i fixeze Executantului un termen până la care activitatea să intre în normal și să îl avertizeze că, în cazul neconformării, la expirarea termenului stabilit, se va rezilia contractul.

* 1. Înainte de începerea lucrărilor de foraj, Beneficiarul va putea, pe cheltuială proprie, să întreprindă o inspecție completă și detaliată a acestor elemente cu ajutorul unei companii de inspecție profesională și care trebuie să se bucure de o bună reputație sau cu ajutorul unui Reprezentant (unor Reprezentanți) al/ai Beneficiarului. Orice inspectare a instalației de foraj va fi întreprinsă înainte de operațiunile de foraj. La finalizarea inspecției, orice elemente găsite lipsă sau neconforme cu specificațiile, sau orice elemente care în opinia companiei de inspecție sau în opinia Reprezentantului (Reprezentanților) Beneficiarului sunt neconforme, vor trebui reparate/înlocuite pe cheltuiala Executantului, iar data de începere a forajului va fi amânată până la momentul efectuării acestei reparații/înlocuiri.

Neefectuarea acestei inspecții sau neidentificarea oricărei deficiențe nu exonerează Executantul de nici una din obligațiile sau răspunderile sale prevăzute în contract.

* 1. (1) Beneficiarul are dreptul de a supraveghea desfășurarea execuției lucrărilor și de a stabili conformitatea lor cu specificațiile din anexele la contract. Părțile contractante au obligația de a notifica, în scris, una celeilalte, identitatea reprezentanților lor atestați profesional pentru acest scop, și anume responsabilul tehnic cu execuția din partea Executantului și dirigintele de șantier/supervizor foraj sau, dacă este cazul, altă persoană fizică sau juridică atestată potrivit legii, din partea Beneficiarului.  
      (2) Executantul are obligația de a asigura accesul reprezentantului Beneficiarului la locul de muncă, în ateliere, depozite și oriunde își desfășoară activitățile legate de îndeplinirea obligațiilor asumate prin contract, inclusiv pentru verificarea lucrărilor ascunse.
  2. (1) Materialele trebuie să fie de calitatea prevăzută în documentația de execuție; verificările și testările materialelor folosite la execuția lucrărilor, precum și condițiile de validare a recepției provizorii și a recepției finale (calitative) sunt descrise în documentele contractului.

(2) Executantul are obligația de a asigura instrumentele, utilajele și materialele necesare pentru verificarea, măsurarea și testarea lucrărilor. Costul testelor și încercărilor, inclusiv manopera aferentă acestora, revin Executantului.

(3) Acele teste neprevăzute și comandate de Beneficiar pentru verificarea unor lucrări sau materiale puse în operă vor fi suportate de Executant dacă se dovedește că materialele nu sunt corespunzătoare calitativ sau că manopera nu este în conformitate cu prevederile contractului. În caz contrar, Beneficiarul va suporta aceste cheltuieli.

* 1. (1) În cazul lucrărilor de suprafața, Executantul are obligația de a nu acoperi lucrările care devin ascunse, fără aprobarea Beneficiarului.

(2) Executantul are obligația de a notifica Beneficiarul, ori de câte ori astfel de lucrări, inclusiv fundațiile, sunt finalizate, pentru a fi examinate și măsurate.

(3) Executantul are obligația de a dezveli orice parte sau părți de lucrare, la dispoziția Beneficiarului, și de a reface această parte sau pârți de lucrare, dacă este cazul.

(4) În cazul în care se constată că lucrările sunt de calitate corespunzătoare și au fost executate conform documentației de execuție, atunci cheltuielile privind dezvelirea și refacerea vor fi suportate de către Beneficiar, iar în caz contrar, de către Executant.

* 1. (1) Beneficiarul își rezervă dreptul de a renunța la o parte din lucrări (extragere probe de carote mecanice; tubaj al coloanei de exploatare și implicit cimentarea ei, în situațiile în care sonda nu are indicație de hidrocarburi; oprirea forajului înainte de atingerea adâncimii proiectate, dacă s-a atins obiectul geologic al sondei; probe de producție, etc.)

(2) Costurile lucrărilor neexecutate nu vor fi plătite.

(3) Lucrările executate parțial vor fi decontate proporțional cu gradul de realizare a acestora, având ca baza de calcul regula de trei simplă pentru categoriile de lucrări din caietul de sarcini, pe baza tarifelor orare, respectiv operarea cu instalația de foraj. Echipamentele deja achiziționate și/sau închiriate vor fi decontate conform prevederilor contractuale.

* 1. (1) În orice moment, Beneficiarul poate alege să cimenteze sau să abandoneze o sondă de cercetare/explorare, la orice adâncime. La primirea înștiințării cu privire la acest program, Executantul va înceta imediat operațiunile de foraj și va proceda la îndepărtarea din sondă a tuturor echipamentelor recuperabile de suprafață și/sau de adâncime și la efectuarea dopurilor și abandonarea sondei în maniera ordonată de către Beneficiar, iar la finalizarea cimentării și la abandonarea lucrului, va demonta și îndepărta din spații toate utilajele, echipamentele, rezervele și materialele deținute sau furnizate de către Beneficiar, precum și toate acumulările de rezerve folosite, abandonate sau uzate și a deșeurilor lăsate de către Executant, cu excepția deșeurilor Executantului care au fost depozitate în locațiile indicate ale Beneficiarului.  
      (2) Costurile suplimentare pentru lucrările de abandonare generate de decizia Beneficiarului de a abandona sonda, se vor adăuga la Prețul Contractului și vor fi considerate lucrări diverse și neprevăzute sau modificări, după caz.

1. ***Modificări, Actualizări şi Revendicări*** 
   * 1. ***Dreptul de a Modifica***

13.9.1.1 Beneficiarul poate da instrucțiuni de Modificare a lucrării.

Modificările pot fi inițiate de către Beneficiar, înainte de emiterea procesului verbal de recepție la terminarea lucrărilor, printr-o solicitare scrisă adresată Executantului pentru transmiterea unei propuneri de ofertă.

* + - 1. Executantul va transmite în cel mai scurt timp oferta sa împreună cu devizul aferent modificării solicitate.
      2. O modificare poate include:

- modificări ale cantităților pentru un articol de lucrări din contract, generate de schimbări de soluție;

- modificări ale calității și ale altor caracteristici ale unui articol de lucrări;

- modificări ale traiectului găurii sau adâncimii sondei față de cel din proiect;

- orice lucrare suplimentară, echipament, materiale sau servicii necesare pentru lucrările permanente, împreună cu testele la terminare aferente și alte activități de investigare;

- modificarea succesiunii sau programului de execuție a lucrărilor de foraj de cercetare/explorare.

13.9.1.4 Executantul nu va face nici o transformare sau modificare a lucrărilor de foraj, până când Beneficiarul nu va dispune și/sau nu va aproba o modificare.

***13.9.2 Estimarea Modificărilor***

Contravaloarea modificărilor va fi estimată după cum urmează:

a) la o sumă forfetară convenită între Părți, sau

b) unde este cazul, la prețurile unitare și tarifele din Contract, sau în lipsa prețurilor și tarifelor în Contract, se vor folosi ca bază de estimare/evaluare prețuri și tarife convenite de către părți.

***13.9.3 Notificarea promptă***

Fiecare Parte are obligația de a notifica cealaltă Parte de îndată ce are cunoștință de existența unor circumstanțe care pot întârzia sau împiedica execuția Lucrărilor, sau care pot genera o revendicare pentru plată suplimentară. Executantul va lua toate măsurile rezonabile pentru reducerea la minim a acestor efecte.

Dreptul Executantului la prelungirea Termenului de Execuție sau la plata costurilor suplimentare va fi limitat la timpul și plata care i-ar fi revenit dacă ar fi înștiințat cu promptitudine și ar fi luat toate măsurile rezonabile.

***13.9.4 Procedura de Modificare și Revendicare***

În termen de maxim 28 de zile de la emiterea instrucțiunii sau de la evenimentul care a generat revendicarea, Executantul va transmite Beneficiarului un borderou detaliat al valorii Modificărilor și revendicărilor.

Beneficiarul va verifica și, dacă va fi justificat, va accepta valoarea propusă de către Executant.

1. ***Întârzierea, sistarea sau suspendarea lucrărilor***
   1. În cazul în care:

i) volumul sau natura lucrărilor neprevăzute; sau

ii) condițiile meteorologice excepțional de nefavorabile; sau

iii) oricare alt motiv de întârziere care nu se datorează Executantului și nu a survenit prin încălcarea contractului de către acesta (se exclude nerealizarea vitezei comerciale de foraj din cauza Executantului) îndreptățesc Executantul de a solicita prelungirea termenului de execuție a lucrărilor sau a oricărei părți a acestora, atunci, prin consultare sau negociere, părțile vor stabili:

a) orice prelungire a termenului de execuție la care Executantul are dreptul;

b) totalul cheltuielilor suplimentare, care se va adăuga la prețul contractului.

* 1. Fără a prejudicia dreptul Executantului prevăzut în art. 11.2, acesta are dreptul de a sista lucrările sau de a diminua ritmul execuției dacă Beneficiarul nu plătește în termen de 14 de zile de la expirarea termenului prevăzut la art. 17.1; în acest caz va notifica, în scris acest fapt Beneficiarului.

|  |
| --- |
|  |
|  |

* + 1. Beneficiarul are dreptul de a dispune suspendarea (de a da instrucțiuni de a nu efectua Lucrări) și de a solicita reluarea execuției Lucrărilor în orice moment, la discreția sa. Beneficiarul va da o notificare care va preciza motivul suspendării, partea din Lucrări care va fi suspendată, data efectivă a suspendării și data estimată pentru reluarea Lucrărilor.

La primirea unei asemenea notificări, Executantul va trebui să se conformeze imediat instrucțiunilor menționate mai sus, va întrerupe Lucrările sau partea din Lucrări menționată în notificare, la data menționată și în conformitate cu ceea ce este precizat în notificare, și va asigura corespunzător protecția Lucrărilor, așa cum Beneficiarul a solicitat.

Pe durata de suspendare se va aplica Tarif de Standby cu Formație Completă.

* 1. Tariful de Standby cu Formație completă este de maxim 55% din T1 – tariful de operare.

|  |
| --- |
|  |
|  |

* 1. În caz de suspendare, Beneficiarul poate solicita Executantului ca acesta să își demobilizeze

Personalul în baza unei notificări. Pe durata perioadei de suspendare cu demobilizarea Personalului, se va aplica Tarif de Standby fără Formație.

Tariful de Standby fără Formație este de maxim 20% din T1 – tariful de operare, tarif care include și costurile Executantului cu mobilizarea și demobilizarea Formației de foraj.

Executantul va reîncepe Lucrările în termen de trei (3) zile de la primirea notificării în acest sens de la Beneficiar.

Costurile suplimentare generate de decizia Beneficiarului de a suspenda lucrările (conform art. 14.2.1 și 14.4), se vor adăuga la Prețul Contractului și vor fi considerate lucrări diverse și neprevăzute sau modificări, după caz.

* 1. În cazul unor condiţii meteo nefavorabile, riscul este asumat de către executant, care va suporta costurile legate de asigurarea găurii de sondă pe durata producerii riscului şi va respecta termenul de execuţie convenit.
  2. ***Accident tehnic***
     1. În cazul apariției unui accident tehnic, Beneficiarul va numi o comisie, cu sarcina de identificare a cauzelor producerii acestuia, din care poate face parte, ca invitat, proiectantul de foraj și un reprezentant al Executantului.
     2. În cazul apariției unui eveniment prevăzut la art. 14.6.1. termenul de execuție poate fi suspendat prin încheierea unui act adițional, având ca efect prelungirea duratei contractului cu perioada aferentă rezolvării accidentului.
  3. ***Accidente tehnice*** – dacă o complicație apăruta la sondă în timpul forajului nu este rezolvată în primele 72 de ore de la constatarea ei, aceasta va fi declarată accident tehnic. Beneficiarul va numi o comisie de investigare a accidentului tehnic în cadrul căreia poate invita proiectantul de foraj și un reprezentant al Executantului sau o terță parte, după caz, care va pune la dispoziție toate materialele și informațiile necesare. Comisia va identifica/stabili cauzele producerii accidentului tehnic.
  4. ***Prelungirea duratei de execuție***

Executantul va avea dreptul, cu condiția respectării prevederilor art. 13.9.3, la o prelungire a duratei de execuție dacă și în măsura în care terminarea lucrărilor va fi întârziată de următoarele cauze:  
a) o modificare sau o schimbare substanțială a cantității unui articol de lucrări inclus în Contract;

b) un motiv de întârziere care acordă dreptul prelungirii duratei de execuție potrivit unei clauze din acest Contract;

c) condiții meteorologice nefavorabile excepționale ;

d) o întârziere, impediment sau obstacol cauzate de, sau care pot fi atribuite Beneficiarului, personalului acestuia sau altor antreprenori ai Beneficiarului care își desfășoară activitate pe șantier.  
În funcție de concluziile comisiei de investigare (numită conform art. 14.6), factorii de decizie ai beneficiarului vor stabili/atribui responsabilitatea producerii accidentului tehnic:

- în situația în care responsabilitatea producerii accidentului tehnic nu aparține Executantului, lucrările pentru rezolvare se vor deconta la tarifele/preturile din contract (în situația în care apar servicii, materiale care nu au tarifele/prețurile prevăzute în contract, acestea se vor negocia conform unui algoritm prestabilit, în baza documentelor justificative, acceptate de către Beneficiar), iar termenul de execuție se va prelungi în conformitate cu durata de rezolvare a acestuia, în baza unui acord al părților;  
- în situația în care responsabilitatea producerii accidentului tehnic aparține Executantului, lucrările pentru rezolvarea accidentului nu se vor deconta, iar durata execuției nu se va prelungi.

***15 Finalizarea lucrărilor***

* 1. Ansamblul lucrărilor sau, dacă este cazul, oricare parte a lor, prevăzut a fi finalizat într-un termen stabilit prin graficul de execuție, trebuie finalizat în termenul convenit, termen care se calculează de la data începerii lucrărilor.
  2. (1) La finalizarea lucrărilor, Executantul are obligația de a notifica, în scris, Beneficiarului că sunt îndeplinite condițiile de recepție, solicitând acestuia convocarea comisiei de recepție.

(2) Beneficiarul are obligația de a notifica în scris Executantului, identitatea reprezentanților săi împuterniciți pentru efectuarea recepției, testelor și inspecțiilor.

(3) Pe baza situațiilor de lucrări executate confirmate și a constatărilor efectuate pe teren, Beneficiarul va aprecia dacă sunt întrunite condițiile pentru a convoca comisia de recepție. În cazul în care se constată că sunt lipsuri sau deficiențe, acestea vor fi notificate Executantului, stabilindu-se și termenele pentru remediere și finalizare. După constatarea remedierii tuturor lipsurilor și deficiențelor, la o nouă solicitare a Executantului, Beneficiarul va convoca comisia de recepție.

* 1. Comisia de recepție are obligația de a constata stadiul îndeplinirii contractului prin corelarea prevederilor acestuia cu documentația de execuție și cu reglementările în vigoare. În funcție de constatările făcute, Beneficiarul are dreptul de a aproba sau de a respinge recepția.
  2. Recepția se poate face și pentru părți ale lucrării, distincte din punct de vedere fizic și funcțional.
  3. Recepția parțială, recepția la terminarea lucrărilor.
     1. Procesul verbal de recepție parțială (a unei faze a lucrării) va confirma executarea cantitativă, calitativă și în termen a obligațiilor contractuale, aferente unei etape de lucrări a contractului, conform graficului de execuție, ce face parte integrantă din prezentul contract și va fi încheiat la finalizarea unei etape de execuție a lucrărilor.
     2. Recepția la terminarea lucrărilor va fi finalizată și confirmată de către părțile contractante prin întocmirea procesului verbal de recepție la terminarea lucrărilor, care va fi semnat de reprezentanții ambelor părți și se va menționa data efectuării recepției.
     3. Procesul verbal de terminare a lucrărilor, va confirma executarea cantitativă, calitativă și în termen, aferentă întregii durate de execuție a contractului, va certifica realizarea tuturor etapelor indicate conform graficului de execuție prevăzut la art. 6.1. și va fi încheiat la finalizarea perioadei de execuție a contractului, prevăzută la art. 5.1.

1. ***Perioada de garanție acordată lucrărilor***
   1. Garanția lucrărilor va începe la data recepției la terminarea lucrărilor și va avea o durată de 6 luni.
   2. (1) În perioada de garanție, Executantul are obligația, în urma dispoziției date de Beneficiar, de a executa toate lucrările de modificare, reconstrucție și remediere a viciilor și altor defecte a căror cauză este nerespectarea clauzelor contractuale.

(2) Executantul are obligația de a executa toate activitățile prevăzute la alin. (1), pe cheltuiala proprie, în cazul în care ele sunt necesare datorită:

i) utilizării de materiale, de instalații sau a unei manopere neconforme cu prevederile contractului; sau

ii) unui viciu de concepție, acolo unde Executantul este responsabil de proiectarea unei părți a lucrărilor; sau

iii) neglijenței sau neîndeplinirii de către Executant a oricăreia dintre obligațiile explicite sau implicite care îi revin în baza contractului.

(3) În cazul în care defecțiunile nu se datorează Executantului, lucrările fiind executate de către acesta conform prevederilor contractului, costul remedierilor va fi evaluat și plătit ca lucrări suplimentare.

* 1. În cazul în care Executantul nu execută lucrările prevăzute la art. 15.2 alin. (3), Beneficiarul este îndreptățit să angajeze și să plătească alte persoane care să le execute. Cheltuielile aferente acestor lucrări vor fi recuperate de către Beneficiar de la Executant sau reținute din sumele cuvenite acestuia.

1. ***Modalități de plată***
   1. Beneficiarul are obligația de a efectua plata către Executant, în termen de 30 zile de la data primirii facturii de către acesta. Facturile vor fi emise de Executant către S.N.G.N. Romgaz S.A. Mediaș.
   2. (1) Dacă este cazul, lucrările executate de către subcontractant/subcontractanți se vor plăti de către Beneficiar în conturile bancare ale acestuia /acestora conform convențiilor de plată ce vor constitui anexe la prezentul contract. Situațiile de lucrări și facturile emise de către Executant vor fi însoțite de facturile emise de subcontractant, acceptate atât de către Executant cât și de Beneficiar. Facturile emise de către Executant se vor defalca astfel: lucrări de foraj și servicii. Termenul de scadență la plata a valorii lucrărilor și prestărilor de servicii executate de către subcontractant va fi cel prevăzut în art. 17.1 din contract. Sumele plătite de către Beneficiar în conturile subcontractantului vor diminua obligația de plată a Beneficiarului către Executant (antreprenor general).

(2) Nu vor fi admise la plată situațiile de lucrări prevăzute la art. 17.2.1. din contract, care nu sunt însoțite de facturile emise de subcontractanți.

(3) Dacă Beneficiarul nu onorează facturile acceptate la plata în termen de 14 zile de la expirarea perioadei prevăzute la art. 17.1, acesta din urmă are dreptul de a sista executarea lucrărilor sau de a diminua ritmul execuției. Imediat ce Beneficiarul onorează factura, Executantul va relua executarea lucrărilor în cel mai scurt timp posibil.

(4) La cererea Executantului, Beneficiarul poate acorda avans în cuantum de maxim 20% din prețul contractului, contra unei scrisori de garanție bancară de returnare avans (Anexa 2). Plata de către Beneficiar a avansului solicitat se efectuează pe bază de factură emisă de către Executant, în termen de

10 zile lucrătoare de la data ordinului de începere a lucrărilor, cu condiția ca la data plății avansului, scrisoarea de garanție bancară de returnare a avansului să aibă semnăturile autentificate. Recuperarea avansului se face în proporție de 30% din valoarea fiecărei facturi emise de către Executant și acceptate la plată de către Beneficiar, până la concurența sumei acordate în avans.

(5) – a. Facturile vor fi emise după încheierea proceselor verbale de recepție, întocmite conform cu art. 15.5. Factura trebuie să fie însoțită de procesul verbal de recepție și de situația de lucrări, care vor dovedi realizarea lucrării și vor asigura o rapidă și sigură verificare cantitativă și valorică a acestora.

Din situațiile de lucrări provizorii, Beneficiarul va putea face scăzăminte pentru servicii făcute Executantului și convenite cu acesta. Alte scăzăminte nu se pot face decât în cazurile în care ele sunt prevăzute în contract sau ca urmare a unor prevederi legale.

- b. Situațiile de lucrări parțiale se confirmă în termen de 5 zile de la înaintarea acestora la Beneficiar.

17.3 Plata facturii se va face potrivit art. 17.1. după confirmarea lucrărilor și acceptarea situației de lucrări definitive de către Beneficiar. Dacă verificarea, respectiv confirmarea se prelungesc din diferite motive, dar, în special, datorită unor eventuale litigii, contravaloarea lucrărilor care nu sunt în litigiu va fi plătită la scadență.

17.4 Contractul va fi considerat terminat în momentul expirării perioadei de garanție prevăzută la art. 16.1.

1. ***Ajustarea preţului contractului***
2. Preţul contractului nu se ajustează.
3. ***Asigurări***
   1. (1) Executantul are obligația de a încheia, înainte de începerea lucrărilor polițe de asigurare de accidente, cel puțin pentru personalul deservent din cadrul formației de foraj.

(2) Asigurarea se va încheia cu o societate de asigurare. Contravaloarea primelor de asigurare va fi suportată de către Executant.

(3) Executantul are obligația de a prezenta Beneficiarului, ori de câte ori i se va cere, polița sau polițele de asigurare și recipisele pentru plata primelor curente (actualizate).

(4) Executantul are obligația de a se asigura că subantreprenorii au încheiat asigurări pentru toate persoanele angajate de ei. El va solicita subantreprenorilor să prezinte Beneficiarului, la cerere, polițele de asigurare de accidente și recipisele pentru plata primelor curente (actualizate).

* 1. Beneficiarul nu va fi responsabil pentru nici un fel de daune-interese, compensații plătibile prin lege, în privința sau ca urmare a unui accident sau prejudiciu adus unui muncitor sau altei persoane angajate de Executant, cu excepția unui accident sau prejudiciu rezultând din vina Beneficiarului, a agenților sau a angajaților acestuia.
  2. Orice sume neasigurate sau nerecuperate de la asiguratori precum și orice daune suferite de Executant și care nu se datorează acțiunii sau inacțiunii Beneficiarului, vor fi suportate de Executant.

1. ***Subcontractanți***
   1. Executantul are obligația de a încheia contracte cu subcontractanții desemnați, în aceleași condiții în care el a semnat contractul cu Beneficiarul.
   2. (1) Executantul are obligația de a prezenta la încheierea contractului toate contractele încheiate cu subcontractanții desemnați.

(2) Lista subcontractanților, cu datele de recunoaștere ale acestora, cât și contractele încheiate cu aceștia se constituie în anexe la contract.

* 1. (1) Executantul este pe deplin răspunzător fâță de Beneficiar de modul în care îndeplinește contractul.  
      (2) Subcontractantul este pe deplin răspunzător față de Executant de modul în care își îndeplinește partea sa din contract.

(3) Executantul are dreptul de a pretinde daune-interese subcontractanților, dacă aceștia nu își îndeplinesc partea lor din contract.

* 1. Executantul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va modifica prețul contractului și va fi notificată Beneficiarului.

1. ***Protecția mediului***
   1. Executantul are obligația de a prezenta, în termen de 10 zile lucrătoare de la data comunicării rezultatului procedurii, următoarele:
      * Contract încheiat cu un operator autorizat pentru transportul, preluarea, epurarea și evacuarea apelor uzate menajere şi tehnologice;
      * Contract prestari servicii de transport/vidanjare/eliminare fose septice incheiat cu un operator autorizat
      * Contract încheiat cu un operator autorizat pentru preluarea deşeurilor menajere;
      * Contract încheiat cu un operator autorizat pentru transportul, valorificarea deşeurilor reciclabile colectate selectiv pe amplasament (fier, fontă, hârtie, plastic, carton, ambalaje, etc.);
      * Contract încheiat cu un operator autorizat pentru preluarea (depozitare, procesare, incinerare, etc.) deşeurilor industriale, codificate conform codurilor din HG nr. 856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase;
      * Contracte încheiate cu operatori autorizați (inclusiv autorizaţiile de mediu ale operatorilor economici) având ca obiect eliminare/valorificare deşeuri periculoase/nepericuloase (noroaie de foraj, detritus, ulei uzat, acumulatori, anvelope uzate, nămol de la separator, deșeu lemn, absorbanți, textile impregnate, DEEE, deșeu textil, ambalaje contaminate, etc.);
      * Atestate/autorizaţii/licențe privind transportul rutier;
      * Formularul pentru aprobarea transportului deşeurilor periculoase pentru cantităţi mai mari de 1 tone, conform anexei 1 din HG 1.061/2008 (dacă este cazul);
      * Dovezi de respectare a cerinţelor legale de mediu, de către subcontractanți (autorizaţii de mediu, acreditări, atestate, licențe, etc.);
      * Alte documente relevante pentru protecţia mediului.
   2. Executantul are obligația identificării și evidențierii cheltuielilor de protecție a mediului, conform următoarei structuri (după caz și dacă este cazul) – a se vedea în Anexa nr. 3 „Cheltuieli de Protecție a Mediului”, inclusiv „Cerințe de protecția mediului asociate aspectelor de mediu potențiale”.
   3. *.* Executantul are obligaţia de a respecta cerinţele legale privind protecţia mediului, conform precizărilor din Anexa nr. 3, „Protecţia mediului – Situaţii de urgenţă – Securitatea & Sănătatea în muncă”.
2. ***Cerințe privind situațiile de urgență***

***22.1.* Executantul are obligaţia de a respecta cerinţele legale din domeniul Apărării împotriva incendiilor şi Protecţiei şi Protecţiei civile (PSI/PC), conform precizărilor din Anexa nr. 3, „Protecţia mediului – Situaţii de urgenţă – Securitatea & Sănătatea în muncă”.**

1. ***Cerințe de securitate și sănătate în muncă***
   1. Documente obligatorii a fi prezentate ulterior contractării:

- expertiza tehnică a instalației de foraj cu care s-a obținut încadrarea lucrătorilor în condiții speciale de muncă;

- avizul de încadrare în condiții speciale de muncă a lucrătorilor din instalația cu care se executa lucrarea;

- lista cu dotările și organizarea locurilor de munca privind asigurarea securității și sănătății lucrătorilor, care să îndeplinească cerințele minime din H.G. 1050/2006, anexa 1 si 2.

- documentul de securitate și sănătate în muncă, (actualizat) specific fiecărui antreprenor/ subantreprenor, înaintea începerii lucrărilor, conform H.G. 1050/2006, art.5.

**Notă**: Prezentele reglementări nu sunt limitative. Pe toată perioada derulării contractului, contractorul va respecta legislația din domeniul securității și sănătății în muncă, în vigoare, aplicabilă activităților pe care le desfășoară.

1. ***Forța majoră***
   1. Forța majoră este constatată de o autoritate competentă.
   2. Forța majoră exonerează parțile contractante de îndeplinirea obligațiilor asumate prin prezentul contract, pe toată perioada în care aceasta acționează.
   3. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau parților până la apariția acesteia.
   4. Partea contractantă care invocă forța majoră are obligația de a notifica celeilalte parți, imediat și în mod complet, producerea acesteia și de a lua orice măsuri care îi stau la dispoziție în vederea limitării consecințelor.
   5. Partea contractantă care invocă forța majoră are obligația de a notifica celeilalte parți încetarea cauzei acesteia în maximum 15 zile de la încetare.
   6. Dacă forța majoră acționează sau se estimează că va acționa o perioada mai mare de 6 luni, fiecare parte va avea dreptul să notifice celeilalte parți încetarea de drept a prezentului contract, fără ca vreuna din parți să poată pretinde celeilalte daune-interese.
2. ***Soluționarea litigiilor***
   1. Beneficiarul și Executantul vor depune toate eforturile pentru a rezolva pe cale amiabilă, prin tratative directe, orice neînțelegere sau dispută care se poate ivi între ei în cadrul sau în legătură cu îndeplinirea contractului.
   2. Dacă, după 15 zile de la începerea acestor tratative, Beneficiarul și Executantul nu reușesc să rezolve în mod amiabil o divergență contractuală, fiecare poate solicita ca disputa să se soluționeze de către instanțele judecătorești din România.
3. ***Limba ce guvernează contractul***
   1. Limba care guvernează contractul este limba română.
4. ***Confidențialitatea și dreptul asupra informațiilor***
   1. Informațiile de orice natură și orice format (electronic, scris, vizual) preluate de către Executant de la Beneficiar, indiferent de forma și suportul pe care au fost preluate în scopul îndeplinirii obiectivelor prevăzute în prezentul contract de execuție lucrări sau cele dobândite de Executant pe parcursul derulării contractului sunt confidențiale.
   2. Executantul se obligă să protejeze, să păstreze confidențialitatea și să nu transmită informațiile dobândite pe orice cale (vizual, verbal, scris, tipărit, electronic) și pe orice suport (hârtie sau alt suport fizic HDD, dispozitive de transport date, discuri optice, e-mail etc.) nici unei alte persoane, cu excepțiile prevăzute expres in prezentul articol).
   3. Executantul nu va dezvălui informațiile confidențiale terților și le va proteja cu aceeași grijă cu care protejează propriile informații confidențiale, în scopul împiedicării utilizării neautorizate, transmiterii sau publicării acestora.
   4. Nu constituie terți, în sensul menționat în paragraful anterior, subcontractanții declarați în contractul de execuție, în măsura în care informațiile confidențiale, le servesc la îndeplinirea obiectivelor prevăzute în contract. Dezvăluirea de către Executant a informațiilor confidențiale către aceștia se supune acelorași reguli prevăzute în prezentul articol, ca și în cazul transmiterii informațiilor confidențiale de la Beneficiar la Executant. Executantul va încheia contractele cu subcontractanții săi, în aceleași condiții de confidențialitate menționate mai sus.
   5. Obligația de confidențialitate asumată de către Executant în baza acestui articol nu se aplică și informațiilor confidențiale care:

a) se aflau în posesia Executantului înainte de primirea acestora de la Beneficiar;

b) sunt sau devin parte din domeniul public fără vreo acțiune a Executantului;

c) sunt aduse în mod legal la cunoștința Executantului de către un terț, fără impunerea unei obligații privitoare la confidențialitate;

d) sunt dezvăluite de Beneficiar unui terț căruia nu i se impune o obligație de confidențialitate;

e) sunt dezvăluite, conform legii, unei autorități guvernamentale sau judiciare;

f) sunt dezvăluite de Executant cu acordul scris prealabil al Beneficiarului.

* 1. Executantul va utiliza informațiile confidențiale exclusiv în scopul pentru care acestea au fost aduse la cunoștința sa. Odată cu atingerea scopului, la solicitarea în scris a Beneficiarului, Executantul va înapoia imediat, sau va distruge Informațiile confidențiale și toate copiile acestora, după cum notifică în scris Beneficiarul. În cazul în care se solicită distrugerea informațiilor confidențiale, Executantul va confirma în scris Beneficiarului distrugerea informațiilor confidențiale și a tuturor copiilor acestora.
  2. Prevederile referitoare la confidențialitate din prezentul articol vor continua să fie valabile și după încetarea prezentului contract de lucrări, pentru o perioada de timp nelimitată.
  3. Executantul nu obține drepturi de proprietate intelectuala sau orice alte drepturi asupra informațiilor confidențiale ale Beneficiarului, cu excepția unui drept limitat de a utiliza informațiile respective în scopul executării contractului.
  4. Proprietatea asupra informațiilor, rezultatelor testelor, graficelor și rapoartelor de orice natura referitoare la Sondă, inclusiv informațiile despre forarea sondei, producție, zăcământ, geologie și formațiuni geologice întâlnite în Sondă, ce au fost create de către Executant în timpul execuției Lucrărilor aparține Beneficiarului. La finalizarea, suspendarea sau abandonarea Sondei sau, dacă este mai devreme, la finalizarea lucrărilor legate de Sondă, Executantul va transmite Beneficiarului toate aceste informații aflate în posesia sa.

1. **Comunicarea**
   1. (1) Orice comunicare între părți, referitoare la îndeplinirea prezentului contract, trebuie să fie transmisă în scris.  
      (2) Orice document scris trebuie înregistrat atât în momentul transmiterii, cât și în momentul primirii.
   2. Comunicarea dintre părți se poate face și prin fax, cu condiția confirmării în scris a primirii comunicării.
2. **Legea aplicabilă contractului**
   1. Contractul va fi interpretat conform legilor din România.

Părțile au înțeles să încheie prezentul contract în două exemplare, un exemplar pentru Beneficiar și un exemplar pentru executant.

**BENEFICIAR EXECUTANT**

**S.N.G.N. ROMGAZ S.A. MEDIAŞ ……………………………………**

Vizat,

* Dir. Economic
* Dir. Juridica
* Serviciul Juridic

**ANEXA 1**

**CONVENŢIE**

**de securitate şi sănătate în muncă, apărare împotriva incendiilor**

Prezenta convenţie este întocmită în conformitate cu cerinţele din Legea securităţii şi sănătăţii în muncă nr. 319/2006 cu modificarile si completarile ulterioare, din H.G. nr. 1425/2006 cu modificarile si completarile ulterioare, pentru aprobarea Normelor metodologice de aplicare a prevederilor Legii nr. 319/2006, din Legea nr. 307/2006 privind apărarea împotriva incendiilor.

1. **Părţile convenţiei**

sunt cele prevăzute în contractul nr. \_\_\_\_\_\_\_\_\_\_\_\_\_\_\_\_

1. **Obiectul convenţiei**

Convenţia încheiată între părţile de la pct. 1, stabileşte condiţiile generale de securitate şi sănătate în muncă, apărare împotriva incendiilor, în care se vor executa lucrările prevăzute în contract, precum şi obligaţiile şi răspunderile părţilor în vederea asigurării securităţii şi sănătăţii lucrătorilor celor două părţi semnatare, în scopul prevenirii producerii accidentelor de muncă, îmbolnăvirilor profesionale sau incendiilor.

1. **Durata convenţiei**

Prevederile stipulate în prezenta convenţie se aplică pe perioada desfăşurării lucrărilor, începând cu data semnării acesteia de către ambele părţi, pentru toate lucrările executate la locurile de muncă, echipamentele tehnice, etc. aflate pe amplasamentele beneficiarului.

1. **Obligaţii şi răspunderi**
2. **Obligaţiile şi răspunderile beneficiarului:**
3. să pună la dispoziţia executantului amplasamentul în vederea desfăşurării lucrărilor prevăzute în contract;
4. să stabilească traseele de acces la lucrare, obligatorii pentru personalul, utilajele şi echipamentele executantului;
5. să stabilească de comun acord beneficiar – executant,  suprafaţa sau zona unde se va desfăşura activitatea. Aceasta fiind condiţia fără de care **nu** se poate începe lucrarea;
6. să informeze executantul asupra riscurilor specifice din zona sau suprafaţa stabilită de comun acord;
7. să asigure conectarea şi deconectarea surselor sale de energie la cererea executantului cu asigurarea măsurilor de apărare împotriva incendiilor, conform contractului;
8. să informeze conducerea executantului asupra obligativităţii instruirii personalului propriu în legătură cu prezenta convenţie privind activitatea de securitate şi sănătate în muncă, de apărare împotriva incendiilor şi responsabilităţilor ce îi revin în situaţia culpabilităţii acestuia.
9. să aducă la cunoştinţa personalului S.N.G.N. Romgaz S.A., înainte de începerea lucrărilor, riscurile la care poate fi expus datorită activităţilor desfăşurate în zona sau suprafaţa stabilită (la pct. 4.1.3), precum şi măsurile de securitate ce trebuie luate pentru evitarea acestor riscuri, respectiv măsurile de apărare împotriva incendiilor.

1. **Obligaţiile şi răspunderile executantului:**
2. să asigure personal calificat, instruit si apt în conformitate cu cerinţele legislaţiei în vigoare, în funcţie de specificul şi natura lucrărilor/serviciilor executate;
3. să execute/presteze toate lucrările/serviciile, numai cu respectarea prevederilor legale în vigoare, în domeniul securităţii şi sănătăţii în muncă, apărării împotriva incendiilor;
4. să asigure informarea şi instruirea lucrătorilor proprii cu privire la riscurile specifice şi măsurile de prevenire a accidentelor de muncă, incendiilor sau a altor incidente periculoase, specifice lucrărilor/serviciilor ce vor fi executate;
5. să asigure lucrătorilor proprii, echipamente individuale de protecţie, în funcţie de factorii de risc de accidentare şi/sau îmbolnăvire profesională ce pot apare în timpul desfăşurării lucrărilor/serviciilor;
6. conducătorul operaţiei va condiţiona începerea lucrării/serviciului, de utilizarea de către personalul propriu a echipamentului individual de protecţie;
7. să interzică personalului propriu, pătrunderea fără atribuţiuni de serviciu în instalaţiile sau locurile de muncă ale beneficiarului/achizitorului, sau să execute alte lucrări/servicii;
8. să nu utilizeze fără acceptul beneficiarului/achizitorului, instalaţiile şi utilajele acestuia;
9. răspunde de respectarea cerinţelor legale de securitate şi sănătate în muncă, apărare împotriva incendiilor la transportul, amplasarea, depozitarea, utilizarea şi exploatarea echipamentelor tehnice, instalaţiilor, materialelor, etc. deservite de personalul propriu;
10. să asigure dotarea, manevrarea, amplasarea şi asigurarea corectă a materialelor şi echipamentelor proprii pentru evitarea oricărui incident tehnic, uman;
11. să respecte cu stricteţe condiţiile de autorizare stipulate în autorizaţiile deţinute;
12. să interzică pătrunderea în zona sa de lucru cu mijloace de aprindere a focului, fără permis în acest sens şi fumatul în alte locuri decât cele stabilite de beneficiar/achizitor;
13. să informeze conucătorul locului de muncă al beneficiarului/achizitorului asupra riscurilor specifice din zona sau suprafaţa stabilită de comun acord, care pot să apară pe parcursul desfășurării activității, înainte de începerea lucrărilor/serviciilor, precum și măsurile de securitate ce trebuie luate pentru evitarea acestor riscuri, respectiv măsurile de apărare împotriva incendiilor şi măsurile de prevenire ce trebuie respectate;
14. este desemnat pentru respectarea H.G. 300/2006, dacă aceasta se aplică ȋn cazul prezentului contract.

1. **Obligaţii comune:**
2. se interzice consumul de băuturi alcoolice sau prezentarea la serviciu în stare fizică necorespunzătoare a lucrătorilor părţilor;
3. la apariţia unor situaţii deosebite (pericol grav şi iminent de accidentare, degajări de substanţe toxice, inflamabile, început de incendiu, etc.) personalul părţilor se va inform reciproc în cel mai scurt timp (respectiv să fie înştiinţaţi reprezentanţii acestora şi tot personalul aflat în zonă) şi va acţiona în conformitate cu planurile de urgenţă şi capacitate de răspuns, pentru înlăturarea cauzelor care au dus la această situaţie şi vor lua în comun măsurile necesare pentru preîntâmpinarea unor evenimente de natura celor ce fac obiectul prezentei convenţii;
4. părţile pot cere amânarea lucrărilor când se constată că nu sunt respectate prevederile prezentei convenţii, abateri de la respectarea cerinţelor legale de securitate şi sănătate în muncă, apărare împotriva incendiilor, în vederea prevenirii producerii unor accidente tehnice sau umane, până la soluţionarea deficienţelor;
5. în situaţia unor lucrări speciale, se pot încheia acte adiţionale la prezenta convenţie, în care vor fi menţionate alte responsabilităţi reciproce privind securitatea şi sănătatea în muncă, apărarea împotriva incendiilor, dar numai în cadrul lucrărilor ce fac obiectul contractului;
6. controlul respectării măsurilor de securitate şi sănătate în muncă, apărare împotriva incendiilor se va realiza de către persoanele cu atribuţii în acest sens, informându-se reciproc asupra deficienţelor constatate;
7. în cazul constatării unor stări de pericol grav şi iminent de accidentare, aşa cum sunt definite de Legea nr. 319/2006 şi H.G. nr. 1425/2006, cu modificarile si completarile ulterioare, se vor lua imediat următoarele măsuri de securitate:
   1. oprirea echipamentului de muncă şi/sau activităţii;
   2. evacuarea personalului din zona periculoasă;
   3. anunţarea serviciilor specializate;
   4. anunţarea conducătorilor ierarhici;
   5. eliminarea cauzelor care au condus la apariţia stării de pericol grav şi iminent.
8. **Cercetarea şi înregistrarea accidentelor de muncă**
9. **Cercetarea accidentelor:**
10. cercetarea accidentelor produse se va efectua în conformitate cu prevederile art. 29 alin. (1) din Legea nr. 319/2006, respectiv cu prevederile cap. 7 secţiunea a 2 – a „*cercetarea evenimentelor*” din Normele metodologice de aplicare a acestei legi;
11. în cazul accidentelor produse la locurile de muncă ale beneficiarului, soldate cu persoane accidentate ale executantului şi reciproc, cercetarea se va efectua în comun, de comisii de cercetare ale ambelor părţi. Locurile de muncă sunt precizate prin contractul încheiat între părţi.
12. **Înregistrarea accidentelor:**
13. la executant, dacă accidentul s-a produs din cauza unor deficienţe imputabile acestuia, indiferent de apartenenţa persoanei implicate;
14. la beneficiar, dacă accidentul s-a produs din cauza unor deficienţe imputabile acestuia, indiferent de apartenenţa persoanei accidentate;
15. la unitatea la care este încadrată persoana din vină căreia s-a produs accidentul, dacă acesta s-a  accidentat din alte cauze decât cele de mai sus;
16. la unitatea la care este încadrată persoana în cazul accidentelor de muncă de traseu;
17. accidentele de muncă produse în aria de responsabilitate a uneia din părţi, în cazul efectuării unei lucrări în comun, se vor înregistra de către partea răspunzătoare de conducerea şi/sau organizarea activităţii în zona în care s-a produs accidentul;
18. accidente de muncă produse ca urmare a pătrunderii lucrătorului unei părţi, fără a avea sarcini de serviciu în acest sens, la locurile de muncă/instalaţiile celeilalte părţi, se înregistrează la unitatea la care este angajat lucrătorul;
19. în situaţiile în care părţile nu sunt de acord cu concluziile stabilite în procesul verbal de cercetare a accidentului, sau cu măsura de înregistrare a acestuia, se va apela la Inspectoratul Teritorial de Muncă de pe raza căruia s-a produs accidentul, pentru soluţionare.
20. **Dispoziţii finale:**
    1. prezenta convenţie a fost încheiată în două exemplare, din care unul pentru beneficiar şi unul pentru executant;
    2. prezenta convenţie nu poate fi modificată sau completată doar cu acordul părţilor;
    3. prevederile prezentei convenţii vor fi prelucrate cu întreg personalul interesat al beneficiarului şi al executantului.

ACHIZITOR,  EXECUTANT

**S.N.G.N. ROMGAZ S.A.**

**ANEXA nr. 2/.........................**

**SCRISOARE DE GARANŢIE BANCARĂ**

**PENTRU RESTITUIREA AVANSULUI**

**Nr. \_\_\_\_\_\_\_\_\_\_\_\_\_\_\_\_\_**

Către**,**

**S.N.G.N. ROMGAZ S.A. MEDIAS**

**P-ța C. I. Motaș nr. 4, Mediaș, jud. Sibiu**

**Ref:** Contract nr. \_\_\_\_\_\_\_\_\_\_\_ încheiat între (Executant) **\_\_\_\_\_\_\_\_\_\_\_\_\_** cu sediul în \_\_\_\_\_\_\_\_\_\_ str. \_\_\_\_\_\_\_\_\_\_\_\_\_ nr. \_\_\_\_\_\_, înregistrată la Registrul Comerțului sub nr. J\_\_/\_\_/\_\_\_\_\_\_, CIF RO \_\_\_\_\_\_\_\_\_\_\_, în calitate de Executant și

**S.N.G.N. ROMGAZ S.A.** cu sediul în Mediaș, P-ța C. I. Motaș, nr. 4, jud. Sibiu, înregistrată la registrul comerțului sub nr. J32/392/2001, CIF RO 14056826 în calitate de Beneficiar, având ca obiect achiziționarea (produse/servicii/lucrări) ………………….

Conform acestui Contract, Beneficiarul se angajează să plătească Executantului, la solicitarea acestuia, plata în avans a sumei de …………..(2) lei, reprezentând \_\_\_% din pretul total al contractului. Plata avansului este condiționată de prezentarea de către Executant a unei scrisori de garanție bancară pentru restituirea avansului, constituită în favoarea Beneficiarului.

Conform contractului, Beneficiarul nu va efectua alte plăți către Executant, decât după recuperarea sumei acordate acestuia în avans, pe baza serviciilor, lucrărilor, produselor prestate/executate/ livrate.

(Clauza e neaplicabilă în situația în care prin contract s-a stabilit ca recuperarea avansului se va face procentual din cadrul fiecărei facturi)

1. Având în vedere cele de mai sus, noi, Banca \_\_\_\_\_\_\_\_\_\_ Sucursala \_\_\_\_\_\_\_\_\_, cu sediul în \_\_\_\_\_\_\_\_\_\_\_, ne angajăm prin prezenta să plătim în mod necondiționat și irevocabil în favoarea Beneficiarului, independent de validitatea și efectele juridice ale contractului orice sumă solicitată, până la concurenta sumei de (1) \_\_\_\_\_\_\_\_RON, la simpla cerere scrisă a Beneficiarului, însoțită de declarația acestuia prin care confirmă faptul că Executantul nu și-a îndeplinit sau și-a îndeplinit necorespunzător obligațiile contractuale.
2. Divergențele cu privire la îndeplinirea contractului de către Executant nu vor face obiectul analizei Băncii.
3. Banca se obligă să plătească suma solicitată de Beneficiar în condițiile de mai sus, în termen de **3 zile** lucrătoare, calculate de la data primirii de către Bancă a cererii Beneficiarului însoțită de declarația acestuia cu privire la neîndeplinirea sau îndeplinirea necorespunzătoare a obligațiilor contractuale.
4. Valoarea acestei scrisori de garanție bancară se va reduce după prezentarea la bancă a unei declarații semnate de Beneficiar prin care se precizează valoarea serviciilor/ produselor/ lucrărilor prestate/furnizate/executate de către executant, cu care se poate diminua valoarea acestei scrisori de garanție bancară.
5. Prezenta scrisoare de garanție bancară intră în vigoare numai de la data primirii de către Executant \_\_\_\_\_\_\_\_\_\_\_ a valorii avansului de la Beneficiar în contul nr \_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_ – Sucursala \_\_\_\_\_\_\_\_\_\_\_, respectiv a sumei de \_\_\_\_\_\_\_\_\_(2) RON.
6. Angajamentul Băncii este valabil până la data de \_\_\_\_\_\_\_(3) și expiră automat dacă cererea dumneavoastră de plată nu a fost primită la ghișeele Băncii înainte sau la această dată, indiferent dacă o asemenea dată este o zi bancară sau nu și indiferent dacă originalul prezentei scrisori de garanție este returnat sau nu Băncii.
7. Pentru identificare, cererea de plată în original, a beneficiarului, precum și orice altă corespondență cu privire la prezenta garanție, ne va fi prezentată numai prin intermediul băncii beneficiarului, care va confirma autenticitatea semnăturilor de pe document și faptul că acestea angajează legal beneficiarul.
8. Dacă beneficiarul și executantul contractului nr. \_\_\_\_\_\_\_\_\_\_\_\_\_\_\_ convin de comun acord una sau mai multe prelungiri ale termenului final de execuție a contractului, executantul este răspunzător de prelungirea termenului de valabilitate a prezentei scrisorii de garanție bancară, pentru o perioadă egală cu prelungirea perioadei de execuție plus **60 de zile**. În acest sens executantul va prezenta beneficiarului acordul băncii cu privire la prelungirea angajamentului acesteia.

Această garanție este subiect al Regulilor Uniforme privind garanțiile la cerere – Publicația nr. 758 a Camerei de Comerț Internaţional Paris.

**Banca \_\_\_\_\_\_\_\_\_\_\_\_\_\_\_\_\_\_** *(Executant)***............................................**

**Notă**:

Suma calculată pentru pct. 1

1. Cuantumul sumei garantate de bancă este compusă din valoarea avansului plătit Executantului, care include și TVA, la care se adaugă suma rezultată din calculul dobânzii ROBOR 1an plus 1%, aplicabilă pentru perioada de valabilitate a scrisorii de garanție, stabilită conform art. 6 sau după caz art. 8;

Suma calculată pentru pct. 5

1. Cuantumul sumei de avans este formată din valoarea avansului acordat conform procentului menționat în contract la care se adaugă TVA;

Termenul prevăzut pentru art. 6

1. Termenul va cuprinde perioada de valabilitate a contractului la care se adaugă încă 60 zile.

# Anexa 3: Protecția mediului – Situații de urgență – Securitate & Sănătate muncă

## Cheltuieli pentru protecția mediului

Tabel 1

**Câștigătorul are obligația identificării și evidențierii cheltuielilor de protecție a mediului, conform următoarei structuri (după caz și dacă este cazul):**

**Cheltuieli de Protecție a Mediului**

|  |  |
| --- | --- |
| Nr. crt. | **PROTECȚIA AERULUI ATMOSFERIC ȘI A CLIMATULUI** |
|  | PREVENIREA POLUĂRII PRIN MODIFICĂRI ÎN CURSUL PROCESULUI |
|  | * Pentru protecția aerului atmosferic * Montare sifon, refulatoare și conducte refulare la grupuri de sonde |
|  | * Pentru protecția climatului și a stratului de ozon (altele) |
|  | TRATAREA GAZELOR DE EȘAPAMENT ȘI A AERULUI VENTILAT |
|  | * Pentru protecția aerului atmosferic |
|  | * Pentru protecția climatului și a stratului de ozon |
|  | MĂSURARE, CONTROL, LABORATOARE ȘI SIMILARE |
|  | * Analize de laborator aer (determinări de noxe și substanțe chimice etc.) |
|  | * Cheltuieli de calibrare și întreținere sisteme si aparatura de monitorizare emisii |
|  | * Cheltuieli de întreținere și reparații a echipamentelor energetice și a sistemelor de măsurare și monitorizare a parametrilor de funcționare: concentrație O2, presiune, temperatură, debit gaze umede și uscate |
|  | * Achiziție aparate de măsură și control |
|  | ALTE ACTIVITĂȚI |

|  |  |
| --- | --- |
|  | **GESTIONAREA APELOR UZATE** |
|  | PREVENIREA POLUĂRII PRIN MODIFICĂRI ÎN CURSUL PROCESULUI |
|  | * Racordare refulatoare izolate la sistem ape de zăcământ |
|  | * Achiziția și montajul habelor de etalonare, a habelor și a rezervoarelor de colectare și stocare temporară a apei de zăcământ |
|  | * Construire / montaj decantor la sistem ape reziduale |
|  | * Amenajare șanțuri de gardă și bazine de colectare ape pluviale potențial impurificate |
|  | * Drenaje ape freatice la grupuri de sonde |
|  | * Lucrări de întreținere și reparații în stațiile de epurare a apelor uzate tehnologice și menajere |
|  | * Lucrări de întreținere și reparații în stațiile de injecție apă zăcământ |
|  | * Lucrări de întreținere și reparații la sistemele de colectare și la conductele de transport apă de zăcământ |
|  | * Cheltuieli de întreținere, curățare, vidanjare a separatoarelor de ape industriale uzate |
|  | REȚELE DE CANALIZARE |
|  | * Construire sistem colectare ape de zăcământ cu conductele aferente |
|  | * Construire sistem conducte colectoare la stațiile de epurare |
|  | * Construire /întreținere instalații de canalizare, drenaj ape pluviale și ape uzate |
|  | * Racordarea la rețelele de canalizare a localităților |
|  | * Cheltuieli pentru evacuarea în canalizare a apelor uzate și pluviale |
|  | TRATAREA APELOR UZATE |
|  | * Construire și servicii aferente stații de epurare/pre-epurare/fose septice a apelor uzate tehnologice sau menajere/fecaloid-menajere/pluviale |
|  | TRATAREA APEI DE RĂCIRE |
|  | MĂSURARE, CONTROL, LABORATOARE ȘI SIMILARE |
|  | * Analize ape uzate |
|  | * Instalații contorizare ape uzate |
|  | * Cheltuieli pentru monitorizarea efluenților |
|  | * Cheltuieli pentru prelevare probe |
|  | * Prelevator probe de apă-investiții-Mijloc fix |
|  | TRANSPORT APE UZATE |
|  | * Cheltuieli cu transportul apei de zăcământ |
|  | * Cheltuieli cu transportul apelor uzate |
|  | CHELTUIELI CĂTRE TERȚI PENTRU PROTECȚIA MEDIULUI - APĂ |
|  | ALTE ACTIVITĂȚI |
|  | * Lucrări de transformare a sondelor în sonde de injecție pentru ape de zăcământ |
|  | * Construire stații de injecție pentru ape de zăcământ |
|  | * Consum energie pentru injectarea apei de zăcământ |

|  |  |
| --- | --- |
|  | **GESTIONAREA DEȘEURILOR** |
|  | PREVENIREA POLUĂRII PRIN MODIFICĂRI ÎN CURSUL PROCESULUI |
|  | COLECTARE ȘI TRANSPORT |
|  | * Colectare transport și eliminare deșeuri menajere |
|  | * Servicii de colectare, transport și valorificare a deșeurilor |
|  | * Sistem de colectare și rezervoarele de stocare a deșeurilor de agent de răcire la stațiile de comprimare |
|  | * Sistemul de colectare și rezervoarele de stocare temporară a deșeurilor de TEG la stațiile de uscare |
|  | * Amenajări spații pentru colectare selectivă deșeuri |
|  | * Cheltuieli pentru achiziția recipientelor pentru colectarea și stocarea temporară a deșeurilor |
|  | TRATAREA ȘI ELIMINAREA DEȘEURILOR PERICULOASE |
|  | * Tratament termic |
|  | * Gropi de gunoi |
|  | * Alte tratamente și eliminare * Eliminare controlată deșeuri periculoase * Servicii privind deșeurile radioactive, toxice, medicale și periculoase * Sistem de colectare și rezervoare de stocare temporară a uleiului uzat la stațiile de comprimare |
|  | * Servicii de colectare, transport și eliminare finală a deșeurilor periculoase |
|  | TRATAREA ȘI ELIMINAREA DEȘEURILOR NEPERICULOASE |
|  | * Incinerare |
|  | * Gropi de gunoi * Depozit pentru deșeuri din activitățile de producție |
|  | * Alte tratamente și eliminare * Transport, tratare si eliminare controlată detritus și fluid de foraj rezidual * Servicii de colectare, transport, eliminare finală sau valorificare a deșeurilor nepericuloase si periculoase |
|  | MĂSURARE, CONTROL, LABORATOARE ȘI SIMILARE |
|  | * Servicii de laborator pentru determinarea proprietăților deșeurilor |
|  | CHELTUIELI CĂTRE TERȚI PENTRU PROTECȚIA MEDIULUI - DEȘEURI |
|  | ALTE ACTIVITĂȚI |

|  |  |
| --- | --- |
|  | **PROTECȚIA ȘI REMEDIEREA SOLULUI, A APEI SUBTERANE ȘI A APELOR DE SUPRAFAȚĂ** |
|  | PREVENIREA INFILTRĂRII POLUANȚILOR |
|  | * Lucrări de pregătire a careului sondei |
|  | * Platforme și canalizare interioară în stațiile de comprimare și stațiile de uscare gaze |
|  | * Construire diguri retenție |
|  | * Amenajare platforme auto |
|  | * Amenajare stații spălare auto (inclusiv rampe auto) |
|  | * Achiziția și montajul separatoarelor de produse petroliere la spălătoriile auto |
|  | * Construire rampe material tubular și fier vechi |
|  | * Lucrări de reparații și modernizări la diguri de retenție |
|  | * Lucrări de întreținere și reparații ale instalațiilor de canalizare, sistemelor de drenare ape pluviale și ape uzate |
|  | * Cheltuieli pentru procurarea de materiale necesare protecției solului și apei (folie polietilenă, saci menajeri, bandă avertizoare, materiale absorbante, degresanți biodegradabili, tăvi colectoare, etc.) * Servicii de instalare burlane prin bătaie cu ciocan hidraulic (Coloana structurală pentru prevenirea poluării solului și a pânzei freatice) |
|  | CURĂȚAREA SOLULUI ȘI A CORPURILOR DE APĂ |
|  | * Lucrări de mediu la abandonarea sondelor inclusiv dezafectări conducte subterane |
|  | PROTECȚIA SOLULUI CONTRA EROZIUNII ȘI A ALTOR DEGRADĂRI FIZICE |
|  | * Decopertare sol fertil, depozitare temporară și reconstrucție ecologică (redarea terenului ocupat temporar la categoria de teren inițial) |
|  | PREVENIREA ȘI REMEDIEREA SALINITĂȚII SOLULUI |
|  | MĂSURARE, CONTROL, LABORATOARE ȘI SIMILARE |
|  | * Servicii de verificare și analiză chimică și biologică |
|  | * Foraje de alimentare cu apă sau foraje pentru monitorizarea pânzei freatice la forajul sondelor |
|  | * Costurile cu monitorizarea |
|  | CHELTUIELI CĂTRE TERȚI PENTRU PROTECȚIA MEDIULUI - SOL ȘI APĂ SUBTERANĂ |
|  | * Lucrări redare teren în circuit după lucrări foraj |
|  | * Consolidare alunecare teren și protecția mediului (calamități) |
|  | LUCRĂRI DE MEDIU (careu, drum acces, șanțuri de gard, montare și întreținere toalete ecologice etc.) |
|  | LUCRĂRI DE MEDIU LA REPARAȚIILE CAPITALE SI INTERVENTII ALE SONDELOR |
|  | ALTE ACTIVITĂȚI |

|  |  |
| --- | --- |
|  | **REDUCEREA ZGOMOTULUI ȘI A VIBRAȚIILOR** |
|  | MODIFICĂRI PREVENTIVE ÎN CURSUL PROCESULUI LA SURSĂ |
|  | * Trafic rutier și feroviar |
|  | * Trafic aerian |
|  | * Zgomot industrial și de alte feluri * Achiziție și montare suporți elastici pentru reducerea vibrațiilor și a zgomotului la utilajele și echipamentele cu piese în mișcare |
|  | CONSTRUCȚIA DE FACILITĂȚI ANTIFONICE/ANTIVIBRAȚII |
|  | * Trafic rutier și feroviar |
|  | * Trafic aerian |
|  | * Zgomot industrial și de alte feluri * Achiziție și Montare fonoabsorbante amplasate în zona utilajelor generatoare de zgomot și vibrații și a stațiilor de comprimare |
|  | MĂSURARE, CONTROL, LABORATOARE ȘI SIMILARE |
|  | * Cheltuieli pentru măsurători ale nivelului de zgomot / vibrații |
|  | * Achiziție de aparate pentru măsurare nivel zgomot/vibrații |
|  | ALTE ACTIVITĂȚI |

|  |  |
| --- | --- |
|  | **PROTECȚIA BIODIVESITĂȚII ȘI PEISAGISTICĂ** |
|  | PROTECȚIA ȘI REABILITAREA SPECIILOR ȘI A HABITATELOR |
|  | * Monitorizarea ihtiofaunei râului Mureș |
|  | PROTECȚIA PEISAGISTICII NATURALE ȘI SEMINATURALE |
|  | MĂSURARE, CONTROL, LABORATOARE ȘI SIMILARE |
|  | CHELTUIELI CĂTRE TERȚI PENTRU PROTECȚIA MEDIULUI - RESURSE NATURALE ȘI BIODIVERSITATE |
|  | ALTE ACTIVITĂȚI |
|  | **PROTECȚIA ÎMPOTRIVA RADIAȚIILOR** |
|  | PROTECȚIA MEDIILOR AMBIANTE |
|  | TRANSPORTUL ȘI TRATAREA LA ÎNALT NIVEL A DEȘEURILOR RADIOACTIVE |
|  | MĂSURARE, CONTROL, LABORATOARE ȘI SIMILARE |
|  | ALTE ACTIVITĂȚI |

|  |  |
| --- | --- |
|  | **CERCETARE ȘI DEZVOLTARE** |
|  | PROTECȚIA AERULUI ATMOSFERIC ȘI A CLIMATULUI |
|  | PROTECȚIA APEI |
|  | DEȘEURI |
|  | PROTECȚIA SOLULUI ȘI A APEI SUBTERANE |
|  | REDUCEREA ZGOMOTULUI ȘI A VIBRAȚIILOR |
|  | PROTECȚIA SPECIILOR ȘI A HABITATELOR |
|  | PROTECȚIA ÎMPOTRIVA RADIAȚIILOR |
|  | ALTE CERCETĂRI PRIVIND MEDIUL |

|  |  |
| --- | --- |
|  | **ALTE ACTIVITĂȚI DE PROTECȚIE A MEDIULUI** |
|  | ADMINISTRAREA GENERALĂ ȘI GESTIONAREA MEDIULUI |
|  | * Administrarea generală, reglementare și similare * Cheltuieli pentru obținerea actelor de reglementare din punct de vedere al gospodăririi apelor și de protecția mediului, pentru lucrările * Cheltuieli pentru obținerea actelor de reglementare din punct de vedere al gospodăririi apelor și de protecția mediului pentru lucrările |
|  | * Managementul mediului |
|  | * Studii * Elaborare BILANȚ MEDIU * Studiu pedologic și analize de sol * Verificarea raportului de monitorizare a emisiilor de gaze cu efect de seră * Cheltuieli pentru studii de evaluare pentru proiecte ce se realizează în arii naturale protejate * Cheltuieli pentru bilanțuri de mediu, evaluări impact de mediu și alte studii de mediu ( reducere emisii etc.) * Cheltuieli pentru consultanța de protecția mediului (recertificări SMI, audituri externe etc.) * Cheltuieli cu studii hidrologice și de expertizare |
|  | * Studiu privind tratarea apelor de răcire din stațiile de comprimare folosind substanțe nepoluante |
|  | * Obligații legale (taxe, penalități, amenzi, impozite) * Certificate verzi * Certificat de emisii de gaze cu efect de seră * Taxă Autorizație de Mediu, Ape și Plan Monitorizare CO2 * Taxe de mediu - altele * Taxe de mediu - apă (documentații etc.) * Taxe de mediu - resurse naturale și biodiversitate * Cheltuieli pentru Fondul de Mediu * Penalități * Amenzi * Provizione si garanții financiare privind refacerea mediului * Certificate performanta energetică * Cheltuieli pentru ecologizări |
|  | EDUCAȚIE, TRAINING ȘI INFORMAȚIE |
|  | * Consultare, instruire, informare, administrare pentru protecția mediului |
|  | * Servicii de brokeraj în vederea achiziționării certificatelor de emisii de gaze cu efect de seră |
|  | ACTIVITĂȚI CARE CAUZEAZĂ CHELTUIELI INDIVIZIBILE |
|  | ACTIVITĂȚI NECLASIFICATE ÎN ALTĂ PARTE |
|  | * Cheltuieli către terți pentru protecția mediului |
|  | * Servicii de securitate a mediului |

1. **CERINŢE DE PROTECŢIA MEDIULUI ASOCIATE ASPECTELOR DE MEDIU POTENŢIALE**

**Obligaţii în sarcina executantului:**

* 1. Să respecte legislația de mediu în vigoare, aplicabilă activităţii desfăşurate, repectiv:

**Reglementări generale**

**OUG nr. 195/2005** privind protecţia mediului, cu modificările şi completările ulterioare;

**ORDIN nr. 1.150/2020** MMAP privind aprobarea Procedurii de aplicare a vizei anuale a autorizației de mediu și autorizației integrate de mediu;

**OUG nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**LEGE nr. 46/2008** CODUL SILVIC, cu modificările şi completările ulterioare;

**ORDIN nr. 98/2015** ANRE privind aprobarea Regulamentului pentru autorizarea operatorilor economici care desfăşoară activităţi în domeniul gazelor naturale şi a condiţiilor-cadru de valabilitate aferente autorizaţiilor, modificat și completat prin ORDIN nr. 103/2016, ORDIN nr. 93/2017 și ORDIN nr. 210/2018;

**HG nr. 907/2016** privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice;

**OUG nr. 196/2005** privind Fondul pentru mediu, cu modificările şi completările ulterioare;

**LEGE nr. 123/2012** energiei electrice și a gazelor naturale, cu modificările şi completările ulterioare.

**Reglementări privind protecţia atmosferei**

**LEGE nr. 104/2011** privind calitatea aerului înconjurător, modificată și completată prin HG nr. 336/2015 și HG nr. 806/2016;

**LEGE nr. 293/2018** privind reducerea emisiilor naţionale de anumiţi poluanţi atmosferici;

**LEGE nr. 278/2013** privind emisiile industriale, modificată și completată prin OUG nr. 101/2018;

**ORDIN nr. 462/1993** MAPPM pentru aprobarea Condiţiilor tehnice privind protecţia atmosferei şi Normelor metodologice privind determinarea emisiilor de poluanţi atmosferici produşi de surse staţionare, modificat şi completat prin LEGE nr. 104/2011;

**STAS 12574-87** Aer din zonele protejate. Condiţii de calitate.

**Reglementări privind protecţia apelor**

**LEGE nr. 107/1996** LEGEA APELOR, cu modificările şi completările ulterioare;

**HG nr. 53/2009** pentru aprobarea Planului naţional de protecţie a apelor subterane împotriva poluării şi deteriorării, cu modificările şi completările aduse de HG nr. 449/2013, HG nr. 882/2013 și HG nr. 516/2016;

**HG nr. 188/2002** pentru aprobarea unor norme privind condiţiile de descărcare în mediul acvatic a apelor uzate, modificată şi completată prin HG nr. 352/2005 și HG nr. 210/2007;

**ORDIN nr. 621/2014** MMSC privind aprobarea valorilor de prag pentru apele subterane din România.

**Reglementări privind protecţia solului**

**LEGE nr. 74/2019** privind gestionarea siturilor potenţial contaminate şi a celor contaminate;

**ORDIN nr. 1.423/2020** MAP privind aprobarea Metodologiei de investigare a siturilor potenţial contaminate şi a celor contaminate.

**Reglementări referitoare la zgomot şi vibraţii**

**SR 10009:2017** Acustică. Limite admisibile ale nivelului de zgomot din mediul ambiant;

**SR 12025-2:1994** Acustica în construcţii. Efectele vibraţiilor asupra clădirilor sau părţilor de clădire. Limite admisibile;

**ORDIN nr. 119/2014** pentru aprobarea Normelor de igienă şi sănătate publică privind mediul de viaţă al populaţiei, modificat şi completat prin HG nr. 741/2016, ORDIN nr. 994/2018 și ORDIN nr. 1.378/2018;

**HG nr. 1.756/2006** privind limitarea nivelului emisiilor de zgomot în mediu, produs de echipamente destinate utilizării în exteriorul clădirilor;

**LEGE nr. 121/2019** privind evaluarea şi gestionarea zgomotului ambiant.

**Reglementări privind managementul deşeurilor**

**LEGE nr. 211/2011** privind regimul deşeurilor, republicată în M.Of. nr. 220/28.03.2014, modificată și completată prin OUG nr. 68/2016, LEGE nr. 166/2017, OUG nr. 74/2018; LEGE nr. 31/2019 și LEGE nr. 188/2019;

**HG nr. 349/2005** privind depozitarea deşeurilor, modificată şi completată prin HG nr. 210/2007 și HG nr. 1.292/2010;

**HG nr. 856/2008** privind gestionarea deşeurilor din industriile extractive;

**HG nr. 856/2002** privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, modificată şi completată prin HG nr. 210/2007;

**LEGE nr. 249/2015** privind modalitatea de gestionare a ambalajelor şi a deşeurilor de ambalaje, modificată şi completată prin OUG nr. 38/2016, LEGE nr. 87/2018, OUG nr. 74/2018, LEGE nr. 31/2019 și OUG nr. 50/2019;

**LEGE nr. 181/2020** privind gestionarea deşeurilor nepericuloase compostabile;

**ORDIN nr. 2.042/2010** MMP privind aprobarea Procedurii pentru aprobarea planului de gestionare a deşeurilor din industriile extractive şi a normativului de conţinut al acestuia;

**HG nr. 235/2007** privind gestionarea uleiurilor uzate;

**HG nr. 1.061/2008** privind transportul deşeurilor periculoase şi nepericuloase pe teritoriul României.

**Substanţe şi amestecuri chimice periculoase**

**LEGE nr. 360/2003** privind regimul substanţelor şi preparatelor chimice periculoase, republicată în M.Of. nr. 178/12.03.2014;

**REGULAMENT (CE) nr. 1.272/2008** al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006;

**HG nr. 1.326/2009** privind transportul mărfurilor periculoase pe teritoriul României, modificată şi completată prin ORDIN nr. 506/2011, ORDIN nr. 919/2013, ORDIN nr. 942/2018 și și ORDIN nr. 716/2019;

**HG nr. 1.175/2007** pentru aprobarea Normelor de efectuare a activităţii de transport rutier de mărfuri periculoase în România.

**Răspunderea de mediu**

**HG nr. 127/1994** privind stabilirea şi sancţionarea unor contravenţii la normele pentru protecţia mediului înconjurător, modificată și completată prin HG nr. 254/1995;

**LEGE nr. 101/2011** pentru prevenirea şi sancţionarea unor fapte privind degradarea mediului, republicată în M.Of. nr. 223/28.03.2014;

**OUG nr. 68/2007** privind răspunderea de mediu cu referire la prevenirea şi repararea prejudiciului asupra mediului, cu modificările și completările ulterioare.

* 1. Să instruiască personalul propriu cu cerinţele legale de mediu precum şi cu cerințele din caietul de sarcini/contract iar la începerea desfășurării contractului de lucrări, să prezinte responsabilului cu urmărirea contractului dovada instruirii personalului propriu. Instruirea va cuprinde și reguli de intervenţie în situaţii de producere a unor poluări accidentale;
  2. Să deţină și să prezinte autorizaţie de mediu, pentru desfășurarea activității pe care urmează să o execute;
  3. Să respecte Declaraţia de politică referitoare la calitate, mediu, sănătate, securitate în muncă și energie, disponibilă la adresa: htpps://www.romgaz.ro;
  4. Să ofere informații privind măsurile de protecție a mediului pe care le aplică in timpul îndeplinirii contractului de lucrări, prin prezentarea unor certificate emise de organisme independente, prin care se atestă faptul că respectă anumite standarde de protecție a mediului sau orice probe/dovezi care confirmă asigurarea unui nivel corespunzător al protecției mediului;
  5. Să respecte condiţiile de realizare ale proiectului, impuse prin actele de reglementare (acordul de mediu, autorizația de mediu, aviz/autorizația de gospodărire a apelor, inclusiv notificarea autoritaților de reglementare conform cerințelor din aceste acte, prelevări de probe martor sol și probă finală, etc.). De asemenea, să facă dovada prin transmiterea documentelor justificative Serviciului Protecția Mediului Romgaz care atestă faptul că a îndeplinit toate aceste cerințe, până la finalizarea lucrărilor;
  6. Să prezinte supervizorului de foraj (reprezentant Romgaz la sondă) de la locația sondei, la începerea lucrărilor de foraj, buletine de măsurare a nivelului de zgomot și a emisiilor, prelevate în conformitate cu cerințele legale, măsurători efectuate în momentul funcționării instalațiilor, cu toate motoarele în funcțiune;
  7. Să respecte cerinţele de mediu suplimentare din caietul de sarcini şi cerinţele legale de mediu în vigoare, aplicabile activităţii desfăşurate;
  8. Să încheie contracte cu operatori autorizați pentru depozitare/tratare/eliminare deșeuri specifice industriei extractive, numai în depozite conforme. În acest sens, să prezinte Serviciului Protecția Mediului Romgaz, Planul de Gestionare a Deșeurilor din industriile extractive (în copie sau declarație pe propria răspundere a reprezentatului legal care deține depozitul, prin care să certifice faptul că deține acest Plan);
  9. Să identifice aspectele de mediu care rezultă din activitățile și serviciile planificate, pentru a determina impactul asupra mediului, în acest sens elaborând un plan de măsuri de protecție a mediului și un plan de protecție în caz de producere a unui accident ecologic;
  10. Să furnizeze la cererea beneficiarului, orice documente/informații care au legătură cu contractul;
  11. Să țină evidența incidentelor de mediu, a reclamațiilor și a măsurilor întreprinse pentru soluționarea acestora;
  12. Să comunice imediat beneficiarului și autorităților pentru protecția mediului, orice situaţie care poate genera un impact negativ semnificativ asupra mediului precum și orice defecțiune sesizată la sistemele de protecție sau de intervenție pentru stingerea incendiilor, iar în caz de poluare accidentală, să acţioneze pentru refacerea prejudiciului creat;
  13. Să refacă zonele afectate de lucrări și să repare orice pagubă adusă mediului, prin lucrări de reabilitare, remediere și curățare;
  14. Să raspundă pentru prejudiciul cauzat mediului, de lucrările executate necorespunzător și să suporte costurile pentru ecologizarea zonei sau orice sancțiune aplicată de către autoritățile de mediu, pentru motive imputabile;
  15. Să amplaseze instalaţia de foraj şi anexele acesteia după amenajarea amplasamentului (decopertarea stratului vegetal şi depozitarea lui într-un loc special amenajat, impermeabilizarea solului, etc.). Acesta va fi folosit la refacerea amplasamentului, după terminarea lucrărilor;
  16. Să utilizeze strict căile de acces existente spre locaţia sondei şi să nu depăşească suprafaţa delimitată stabilită pentru amplasarea utilajelor şi anexelor;
  17. Să efectueze analize de sol înainte și după efectuarea lucrărilor de foraj și a probelor de producție, în vederea refacerii amplasamentului și redării terenului în circuitul și la parametrii inițiali;
  18. Să efectueze analizele și determinările necesare pentru controlul elementelor mediului doar prin laboratoare acreditate, cu echipamente de prelevare și analiză, în conformitate cu standardele de referință;
  19. Să nu efectueze lucrări imediat după ploaie, evitându-se astfel producerea de șanțuri adânci, prin deplasarea autovehiculelor în teren;
  20. Să păstreze curăţenia pe locația destinată organizării de șantier, în vederea prevenirii poluării solului;
  21. Utilajele, instalațiile, echipamentele și mijloacele de transport nu se vor spăla la locul desfășurării activității, operațiunile de spălare necesare executându-se la societăți specializate în acest sens;
  22. Să asigure un circuit închis și sigur pentru circulația de suprafață a fluidului de foraj;
  23. Să asigure amplasamentul cu şanţuri/rigole colectoare impermeabilizate cu folie impermeabilă, pentru colectarea apelor pluviale şi a eventualelor scurgeri accidentale de substanţe/amestecuri chimice și conducerea acestora spre habe de stocare;
  24. Să ţină evidenţa substanţelor şi amestecurilor chimice, inclusiv a deşeurilor de ambalaje (recipiente din metal sau plastic, carton, plastic, etc.), în conformitate cu reglementările legale în vigoare, să furnizeze date și informații în acest sens, la cererea autorităților sau a beneficiarului;
  25. Substanţele şi amestecurile chimice periculoase se vor transporta numai însoţite de Fişa cu Date de Securitate (FDS) iar manipularea lor se va efectua conform specificaţiilor din FDS. Substanţele şi amestecurile chimice periculoase se vor depozita în condiţii de siguranţă, în locuri special amenajate (magazie sau baracă metalică închisă, ventilată, dotată cu platformă impermeabilă pentru evitarea infestării solului şi a apelor freatice prin infiltraţii);
  26. Ambalajele cu substanţe/amestecuri chimice, să fie etichetate conform Regulamentul (CE) nr. 1272/2008 privind clasificarea, etichetarea şi ambalarea substanţelor şi a amestecurilor;
  27. Este interzisă deversarea, împrăştierea substanţelor chimice pe sol;
  28. În scopul reducerii riscului asociat utilizării unor substanțe cu caracteristici periculoase, la prepararea fluidului de foraj, constituenții, aditivii, lubrifianții și inhibitorii de coroziune cu toxicitate ridicată, se vor înlocui, dacă este posibil, cu alții mai puțin toxici;
  29. Chimicalele rămase neutilizate, sacii de hârtie, butoaiele în care au fost stocate materialele chimice necesare condiţionării fluidului de foraj, se vor recupera în vederea reutilizării;
  30. Nu se va deversa în apele de suprafaţă sau subterane ape uzate, substanţe periculoase, ape cu conţinut toxic sau care conţin substanţe periculoase;
  31. Să asigure un management al deșeurilor, care să țină cont de obiectivele principale ale strategiei de gestionare a deșeurilor:

- minimizarea generării deșeurilor;

- reutilizarea și reciclarea deșeurilor;

- tratarea deșeurilor;

- minimizarea nocivițății deșeurilor;

* 1. Angajaţii de pe şantier vor fi instruiţi cu privire la manipularea deşeurilor. Trebuie stabilite reguli clare pentru manipularea deşeurilor, încă de la începutul lucrărilor. În incinta organizării de șantier vor fi amenajate zone speciale pentru depozitarea temporară, pe categorii a deșeurilor. Stocarea deșeurilor se va face în recipienți adecvați fiecărui tip de deșeu. Trebuie indicat în mod clar ceea ce poate fi aruncat în fiecare container, cu etichete şi simboluri pentru container dar și persoana desemnată de executant cu gestionarea deșeurilor;
  2. Se interzice depozitarea necontrolată a deșeurilor generate din activitate;
  3. Să respecte obligaţia organizării, recuperării şi reciclării deşeurilor de ambalaje;
  4. Deșeuri metalice se vor valorifica prin unități de colectare specializate;
  5. Se vor colecta în recipienţi etanşi deşeurile de textile impregnate cu produse petroliere iar uleiurile uzate provenite de la scurgerile accidentale ale instalaţiilor şi utilajelor se vor depozita în containere;
  6. Activitatea de colectare, transport şi tratare în vederea eliminării finale a deșeurilor periculoase și nepericuloase se face face conform prevederilor HG nr. 856/2002 privind evidența gestiunii deșeurilor și a HG nr. 1.061/2008 privind transportul deşeurilor periculoase şi nepericuloase pe teritoriul României;
  7. Să păstreze la locația sondei evidența gestiunii deseurilor, conform prevederilor HG nr. 856/2002 privind evidența gestiunii deșeurilor, pentru toate tipurile de deșeuri generate;
  8. Să prezinte supervizorului de foraj (reprezentant Romgaz la sondă) copia fiecarei diagrame de transport a deșeurilor rezultate în mod direct din activitatea de foraj (noroaie de foraj, detritus, fluide de foraj reziduale);
  9. Să ţină evidenţa gestiunii deşeurilor în conformitate cu reglementările legale în vigoare, pe fiecare tip de deşeu şi să le elimine controlat de pe amplasament, în baza contractelor cu firme

autorizate şi a formularelor de încărcare/decărcare deşeuri nepericuloase şi a formularelor de expediţie/transport deşeuri periculoase;

* 1. Să transmită lunar Serviciului Protecția Mediului Romgaz cât și autorităților de reglementare din domeniul protecției mediului și a apelor, evidența gestiunii deșeurilor sau orice informație de mediu solicitată precum și toate raportările privind deșeurile impuse de autoritățile de reglementare/acte normative aplicabile. De asemenea, să trasmită Serviciului Protecția Mediului Romgaz dovada că au fost raportate către autoritațile de reglementare deșeurile generate în activitatea de foraj și probe de producție și orice solicitare impusă în actele de reglementare emise pentru lucrările contractate (adresa de însoțire a raportărilor către autoritățile de reglementare, formularele impuse de HG nr. 856/2002 privind evidența gestiunii deșeurilor, etc.);
  2. Pentru servicii/lucrări subcontractate (transport deşeuri periculoase/nepericuloase, tratare/eliminare/valorificare/depozitare finală deşeuri periculoase/nepericuloase, etc.), executantul va prezenta beneficiarului, înainte de începerea lucrărilor, dovezi (autorizaţii de mediu, autorizaţii/licențe de transport, alte autorizaţii/acreditări necesare, etc.) de respectare de către subcontractanți, a cerinţelor legale de mediu în vigoare;
  3. Să asigure necesarul de habe hidroizolate pentru depozitarea fluidelor de foraj, noroiului de foraj, etc., pe care le utilizează în procesele de foraj şi probele de producţie;
  4. Să facă dovada eliminării/valorificării/reciclării/depozitării finale (prezentând beneficiarului contractele cu subcontractanții săi, în vigoare), cu operatori economici autorizaţi, a tuturor deşeurilor generate (detritus, fluid de foraj, noroi de foraj, deșeuri metalice, etc.) rezultate din executarea activității contractate;
  5. Să folosească utilaje care nu produc zgomot şi vibraţii peste limita maximă admisă de legislaţia în vigoare;
  6. Să respecte cerinţele legale în vigoare, care reglementează limita maximă admisă, la indicatorii monitorizaţi la emisiile de poluanţi în atmosferă;
  7. Să evită mersul în gol al motoarelor utilajelor și a mijloacelor de transport auto;
  8. Căile de transport pe care circulă autocamioanele vor fi udate, în vederea reducerii până la anulare a poluării cu praf;
  9. Să nu depoziteze materii prime, materiale, deșeuri și să evite staționarea utilajelor în albia cursurilor de apă;
  10. Să doteze agregatele şi containerele cu tăvi, pentru colectarea eventualelor scurgeri de combustibil/ulei;
  11. Toate suprafețele ocupate de instalații, utilaje sau obiecte, vor fi protejate fie prin dale de beton, fie prin folii de material plastic impermeabile scurgerilor accidentale de diferite substanțe;
  12. Să asigure mijloace de transport auto corespunzătoare (în vederea evitării pierderilor pe traseu a fluidului de foraj și a detritusului), ce respectă standardele privind emisiile de eșapament, consum redus de combustibil și cu reviziile tehnice la zi;
  13. Transportul va fi însoțit de buletine de analiză pentru noroiul de foraj și detritus;
  14. Să folosească doar utilaje performante, care emit în atmosferă minimum de gaze arse, rezultate de la motoarele cu ardere internă, folosite pentru orice tip de transport sau executare lucrărilor necesare dezafectării;
  15. Să nu deverseze conţinutul din beciul sondei, în ape de suprafaţă sau subterane;
  16. Să vidanjeze periodic conţinutul din beciului sondei şi să-l elimine printr-un operator economic autorizat, cu care a încheiat un contract pentru preluarea deşeurilor respectiv, evitând în permanență emisiile de compuși organici volatili (COV) în atmosferă;
  17. Apa uzată fecaloid-menajeră rezultată din activitatea socială a personalului care execută lucrările, va fi colectată într-o fosă septică impermeabilizată. Aceasta va fi golită prin vidanjare, iar apele uzate vor fi trasportate la cea mai apropiata stație de epurare;
  18. Apele pluviale impurificate se vor colecta în habe metalice hidroizolate. O parte din aceste ape se recuperează și se reintegrează în fluxul tehnologic, iar cealaltă parte se va transporta la o stație de epurare, în baza unui contract de prestări servicii;
  19. Apa provenită din procesul tehnologic (apa de zăcământ) se va elimina prin pompare numai în sonde de injecție autorizate aflate pe sau în imediata apropiere a amplasamentului zăcământului;
  20. Să efectueze analize privind caracteristicile fizico-chimice ale apei de zăcământ;
  21. Pe perioada execuției lucrărilor, reparația utilajelor și a mijloacelor de transport se va face în unități specializate;
  22. Este interzisă deversarea de ape uzate, reziduuri sau deșeuri în apele de suprafață;
  23. Să reducă viteza de deplasare și să mențină starea tehnică corespunzatoare a mijloacelor de transport;
  24. Drumurile de acces se vor amenaja cu platforme de circulație dimensionate corespunzător gabaritelor mijloacelor de transport și întreținute permanent într-o stare bună;
  25. Să asigure instalațiilor utilizate mentenanța preventivă, la termenele stabilite de normative sau producători, asigurându-li-se permanent performanțele normate;
  26. Să doteze locaţia cu materiale absorbante biodegradabile în vederea utilizării acestora pentru reducerea impactului negativ asupra mediului în cazul unor deversări accidentale de hidrocarburi;
  27. Să nu deverseze apă de zăcământ pe sol, în ape de suprafaţă, ape subterane;
  28. La finalizarea lucrărilor să efectueze lucrări pentru redarea în circuitul iniţial (agricol, slivic, etc.), a terenului scos temporar din circuit.
  29. **Contractorul are obligația identificării și evidențierii cheltuielilor de protecție a mediului transmise înainte de data semnării contractului, pe devize generale/documente de plată emise, conform structurii solicitate.**

**Notă:** Cerințele de mediu sunt considerate indicative și nelimitative. Pe toată perioada derulării contractului, executantul va respecta legislaţia de mediu în vigoare, aplicabilă activităţilor pe care le desfăşoară.

Dacă apar modificări/completări în proiectul de execuţie şi/sau în cerinţele legale de mediu aplicabile activităţilor desfăşurate, executantul va lua imediat toate măsurile necesare pentru conformare.

Performanţa ecologică a serviciilor va constitui un avantaj în evaluarea ofertei, fiind preferate serviciile/produsele care utilizează tehnologii curate şi care respectă normele privind protecţia mediului.

## Cerințe privind situațiile de urgență

Vor fi respectate cerințele legale din domeniul Apărării împotriva incendiilor și Protecției civile (PSI/PC), prevăzute explicit ca obligații ale proiectanților la proiectarea de construcții, amenajări, echipamente și instalații, precum și cele ale executanților lucrărilor de construcții și de montaj de echipamente și instalații, respectiv:

* Legea nr. 307/2006 art. 23, 24, 25, 53.
* Ordin nr.163/2007 art. 3, 4;
* Legea nr. 481/2004;
* Normativ pentru stabilirea distanţelor din punct de vedere al prevenirii incendiilor, dintre obiectivele componente ale instalatiilor tehnologice din industria extractivă de petrol şi gaze;
* Regulamentul pentru prevenirea erupțiilor la forajul, punerea în producție și exploatarea sondelor de țiței și gaze, ediția 1982;
* Normativ departamental pentru proiectarea și executarea construcțiilor și instalațiilor din punct de vedere al prevenirii și stingerii incendiilor în industria extractivă de țiței și gaze - indicativ N.P.C.I.P.G. – 1989;
* Ordinul 869/1990 privind “Norme de prevenire şi stingere a incendiilor şi de dotare cu mijloace tehnice de stingere pentru utilităţile Ministerului Petrolului”;
* Respectarea prevederilor PSI/PC, cuprinse in proiectul lucrării;
* Dovezi ale efectuării instruirilor personalului propriu (firma prestatoare) conform legislaţiei în vigoare;
* Pe perioada derulării contractului, Beneficiarul îşi exercită drepul de a efectua inspecţii/controale in domeniul PSI/PC prin persoane abilitate, cu scopul de a se asigura că reglementările legale/contractuale aplicabile sunt respectate de către Executant.

## Cerințe de securitate și sănătate în muncă

Documente obligatorii a fi prezentate ulterior contractării:

* + - Expertiza tehnica a instalatiei de foraj cu care sa obtinut incadrarea lucratorilor in conditii speciale de munca;
    - Avizul de incadrare in conditii speciale de munca a lucratorilor din instalatia cu care se executa lucrarea.
    - Lista cu dotarile si organizarea locurilor de munca privind asigurarea securitatii si sanatatii lucratorilor, care sa indeplineasca cerinţele minime din H.G. 1050/2006, anexa 1 si 2.
    - Documentul de securitate şi sănătate in munca, (actualizat) specific fiecarui antreprenor/subantreprenor inaintea inceperii lucrarilor, conform H.G. 1050/2006, art. 5.

**Notă**: Prezentele reglementări nu sunt limitative. Pe toată perioada derulării contractului, Executantul va respecta legislația din domeniul securității și sănătății în muncă, în vigoare aplicabilă activităților pe care le desfășoară.

# Anexa 4: Matrice riscuri & responsabilități

Tabel 2

|  |  |  |  |  |
| --- | --- | --- | --- | --- |
| Dificultate | Explicație | Risc operațional | Responsabilitate | Cost asociat ROMGAZ |
| Gaz de conexiune/ foraj | Conformitate cu cele mai bune practici de foraj, la peste 5% fond de gaze, vor fi luate măsuri suplimentare | Contaminarea fluidului de foraj  Prinderea mecanică a garniturii  Pack-off/ Dărâmare a pereților găurii | Executant de foraj | Nu |
| Manifestări eruptive | Traversarea formațiunilor poros permeabile cu un fluid de foraj cu greutate specifica neadecvata, diferita de cea proiectata, fără acordul beneficiarului.  în timpul marșurilor Executantul nu controlează viteza de extragere si umplerea puțului.  Pierdere parțială sau totală a circulației datorita folosirii unui fluid cu o densitate neadecvată condițiilor reale, (eventual) diferită de cea proiectată, fără acordul beneficiarului, ceea ce duce la reducerea presiunii hidrostatice. | Prindere diferențială  Prindere mecanică  Instabilitatea/Dărâmarea găurii de sondă  Manifestare eruptive subterană | Executant foraj | Nu |
| Manifestări eruptive | Respectarea condițiilor de mai sus /Efectuare program reprezentant ROMGAZ | Prindere diferențială a materialului tubular din sondă  Prindere mecanică a materialului tubular din sondă  Instabilitatea/ Dărâmarea găurii de sonda  Manifestare eruptivă subterană | Executant foraj/ROMGAZ | Romgaz 100 % -Chimicalele necesare pentru a omorâ sonda  Romgaz - După 24 ore de la evenimentul tratat ca și complicație tehnică, se va deconta pe baza unui tarif standby (55% din T1), până când sonda revine sub control. |
| Pierderea totală sau parțială a circulației | Pierderi parțiale sau severe datorită folosiri unui fluid de foraj cu greutate specifica neadecvată realității geologice, (eventual) diferită de cea proiectată și a unei îngreunări a fluidului de foraj nejustificate tehnic, până la (sau peste) densitatea maximă proiectată (fără acordul scris al beneficiarului) | Pierderi de fluid de foraj  Prindere diferențială  Influx de fluide din formațiune  Pierderea întregii găuri de sonda | Executant de foraj  Conform contractului/caietului de sarcini, Executantul trebuie sa dispună de suficiente chimicale pe locație, astfel încât să rezolve pierderile parțiale sau severe de circulație. Executantul va dispune de dopuri de podire pentru prevenirea pierderilor si dopuri LCM pentru combaterea pierderilor | Nu |
| Pierdere severă sau parțială a circulației | Pierderi parțiale (formațiuni neconsolidate) sau severe ale fluidului de foraj datorita unor incertitudini geologice sau formațiuni geologice traversate, altele față de cele estimate în documentație, fluidul de foraj respectând specificațiile tehnice ale caietului de sarcini | Pierderi de fluid de foraj  Prindere diferențială  Influx de fluide din formațiune  Pierderea întregii găuri de sonda | Executant de foraj /ROMGAZ  Executantul de foraj va suporta un cost suplimentar față de ofertă, asociat unui volum de 50 mc fluid de foraj pierdut în formațiune. Volumul de 50 mc fluid foraj va respecta rețeta ofertată.  Executantul va suporta și costul asociat a cel puțin două dopuri de prevenire a pierderilor și a doua dopuri de combaterea a pierderilor (cu o concentrație maximă admisă de duzele sapei) | După depășirea celor 50 mc de fluid de foraj suplimentar pierduți în gaura de sondă și a dopurilor de prevenire/ combatere, chimicalele necesare preparării fluidului de foraj pentru continuarea forajului, până la finalizarea fazei de foraj revine în responsabilitatea beneficiarului.  Tarif operare zilnic: 55% din tariful T1 pe durata plasării/ remedierii pierderilor, iar durata contractului se va prelungi corespunzător |
| Lipiri diferențiale ale garniturii de foraj | Datorate utilizării unor fluide de foraj cu proprietăți diferite de cele proiectate: reologie inadecvată, lubrifiere insuficientă, concentrație necorespunzătoare a materialelor de stabilizare, turta de colmatare prea groasă.  Nerespectarea traiectului proiectat al sondei care duce la schimbarea geometria găurii (sonde deviate). | Pierderi de echipamente în gaura de sondă  Pierderi de fluide foraj  Prinderea garniturii de foraj | Executant foraj | Nu |
| Pregătirea necorespun-zătoare a sondei pentru operații geofizice/ tubaj | Neexecutarea marșurilor de control, respectiv tratarea necorespunzătoare a fluidului de foraj având ca rezultat caracteristici diferite de cele din caietul de sarcini | Instabilitate mecanică a pereților găurii sondei  Prinderea sculelor de carotaj  Tubaj nerealizat la adâncimea planificată  Cimentarea deficitară /Lipsa cimentare | Executant foraj | Nu |
| Realizarea traiectului proiectat | Conform contract, realizarea traiectului sondei necesită un anumit BHA și măsurători ale deviației | Traiect diferit  Ținta nu se va atinge | Executant foraj | Nu |

**Anexa nr. 5**

**CONVENȚIE**

**privind prelucrarea datelor cu caracter personal**

**între**

**S.N.G.N. ROMGAZ S.A.**, adresa sediului: Medias, P-ta C.I. Motas, nr. 4, jud. Sibiu, telefon: 0374/401020, fax: 0269/846901, numar de inmatriculare J32/392/2001, cod fiscal RO 14056826, IBAN Cont Curent RO08 RNCB 0231019525330001 - BCR Medias reprezentată prin dl. **Aristotel Marius JUDE** – Director General, în calitate de **Achizitor** pe de o parte, denumită în continuare („**ROMGAZ**”).

şi

**\_\_\_\_\_\_\_\_\_\_\_\_\_\_\_\_\_\_\_\_\_\_\_** adresă \_\_\_\_\_\_\_\_\_\_\_\_\_\_\_ telefon: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, număr de înmatriculare \_\_\_\_\_\_\_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_, cont \_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_\_, în calitate de **Prestator,** pe de altă parte, denumită în continuare „**[denumirea prescurtată a companiei / Operatorul 2]**”)

fiecare, denumită individual „Partea” și/sau împreună „**Părțile**”

***Având în vedere:***

a) Regulamentul UE 2016/679 („GDPR”) privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE al Parlamentului și Consiliului Uniunii Europene (în continuare „GDPR“) care a devenit aplicabil începând cu data de 25 mai 2018;

b) că între Părți a fost încheiat Contractul nr. \_\_\_\_\_\_\_\_ / \_\_\_\_\_\_\_\_\_\_\_\_, având ca obiect ***„*Lucrări pregătitoare provizorii, foraj şi probe de producție la sonda 1 Tepesti”** („Contractul”), prin care au fost stabilite drepturile și obligațiile Părților în vederea realizării obiectului Contractului;

c) că Părțile doresc a se asigura, una față de cealaltă, că își desfășoară activitatea în conformitate cu GDPR;

d) că fiecare parte, pentru executarea Contractului, pune la dispoziția celeilalte părți, date cu caracter personal care se supun prevederilor GDPR, fiecare parte având calitatea de **Operator** pentru datele cu caracter personal care fac obiectul prelucrării în temeiul Contractului.

**Părțile au convenit completarea Contractului, după cum urmează:**

1. Următorii termeni utilizați, în cadrul prezentei Convenții, vor avea următoarele accepțiuni:
   1. „***Date cu Caracter Personal***” înseamnă orice informații privind o persoana fizică identificată sau identificabilă (persoană vizată); o persoană fizică identificabilă este o persoană care poate fi identificată, direct sau indirect, în special prin referire la un element de identificare cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identității sale fizice, fiziologice, genetice, psihice, economice, culturale sau sociale;
   2. „***Prelucrare***” înseamnă orice operațiune sau set de operațiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere/comunicare, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;
   3. „***Operator***” înseamnă persoana fizică sau juridică, autoritatea publică, agenția sau alt organism care, singur sau împreună cu altele, stabilește scopurile și mijloacele de prelucrare a datelor cu caracter personal; atunci când scopurile și mijloacele prelucrării sunt stabilite prin dreptul Uniunii sau dreptul intern, operatorul sau criteriile specifice pentru desemnarea acestuia pot fi prevăzute în dreptul Uniunii sau in dreptul intern;
   4. ***„Persoana vizată”*** înseamna persoana fizică ale cărei date cu caracter personal fac obiectul prelucrării;
   5. **„*Autoritatea de Supraveghere*” sau „*ANSPDCP*”** înseamnă Autoritatea Națională de Supraveghere a Prelucrării Datelor cu Caracter Personal, în calitate de autoritate publică centrală autonomă din România cu competență generală în domeniul protecției datelor personale;
2. Fiecare Parte înțelege și acceptă faptul că, pentru executarea obligațiilor asumate prin Contract, este necesară comunicarea, către cealaltă Parte, a următoarelor categorii de Date cu Caracter Personal:
3. Categorii de Date cu Caracter Personal comunicate, de către „**ROMGAZ**”:

* conducerea executivă, semnatari, salariați responsabili cu derularea contractului inclusiv personalul entitatilor subcontractante;

1. Categorii de Date cu Caracter Personal comunicate de ……………….:

* nume, prenume, adresă de e-mail, număr de telefon fix/mobil, semnătură, funcție.

în legătură cu următoarele categorii de Persoane Vizate:

* salariati, consultanti

1. Părțile pot utiliza datele personale ale persoanelor vizate, în limita contractului pe care l-au încheiat, acesta fiind baza legală a prelucrării. Orice prelucrare suplimentară sau în alt scop, face obiectul unui acord separat de prelucrare a datelor, încheiat între Părți. De asemenea perioada de stocare a datelor personale prelucrate prin contract este limitată la perioada corespondentă realizării obiectului principal al contractului.
2. După încheierea Contractului, fiecare Parte va putea solicita și obține comunicarea, de către cealaltă Parte, a unor noi Date cu Caracter Personal și/sau categorii de Date cu Caracter Personal, altele decât cele prevăzute la pct. 2, a căror prelucrare este necesară, în scopul executării Contractului. De asemenea, după încheierea Contractului, Părțile se vor informa reciproc, în termen cât mai scurt posibil, despre Datele cu Caracter Personal și/sau categoriile de Date cu Caracter Personal care i-au fost comunicate, de către cealaltă Parte, în scopul executării Contractului, și pe care nu le mai prelucrează.
3. Fiecare Parte va furniza, la cerere celeilalte Părți, toate datele și informațiile legate de prelucrarea Datelor cu Caracter Personal care i-au fost comunicate, potrivit pct. 2 si 3, și care sunt necesare, pentru îndeplinirea obligațiilor legale privind prelucrarea Datelor cu Caracter Personal.
4. Fiecare Parte asigură și garantează cealaltă Parte asupra faptului că Datele cu Caracter Personal pe care le-a comunicat, în scopul executării Contractului, au fost obținute și sunt deținute, în mod legal.
5. Fiecare Parte asigură și garantează cealaltă Parte că Datele cu Caracter Personal pe care le prelucrează, în scopul executării Contractului, sunt prelucrate, în mod legal.
6. Fiecare Parte garantează și se obligă față de cealaltă Parte să asigure protecția, inclusiv prin confidențialitate, a Datelor cu Caracter Personal care i-au fost transmise; să respecte, pe toată durata Prelucrării, cerințele de legalitate și principiile aplicabile prelucrării Datelor cu Caracter Personal, prevăzute de legislația în vigoare.
7. Fiecare Parte este responsabilă, în mod individual, pentru protecția Datelor cu Caracter Personal pe care le prelucrează, în scopul executării Contractului. În acest sens, fiecare Parte se obligă, luând în considerare stadiul de dezvoltare al tehnicii, costurile de implementare, volumul, circumstanțele și scopurile prelucrării, precum și probabilitatea diferită de producere și gravitatea riscului în privința drepturilor și libertăților persoanelor afectate, să implementeze măsuri tehnice și organizatorice potrivite pentru a asigura un nivel de protecție pe măsura riscului, pe toată perioada prelucrării Datelor cu Caracter Personal.
8. Fiecare Parte se obligă să informeze, în cel mai scurt timp posibil, Partea care i-a comunicat Date cu Caracter Personal, în privința oricăror incidente de securitate, respectiv măsuri ale Autorității de Supraveghere, care au impact asupra Datelor cu Caracter Personal care au făcut obiectul comunicării.
9. Fiecare Parte va coopera cu bună-credință, cu cealaltă Parte, cu persoanele vizate și cu Autoritatea de Supraveghere, în vederea îndeplinirii tuturor obligațiilor impuse de prevederile legislatiei, în vigoare, respectând un termen rezonabil, după cum urmează:
   1. În privința soluționării drepturilor persoanelor vizate, termenul de răspuns este de cel mult o lună de la primirea cererii. Această perioadă poate fi prelungită cu două luni atunci când este necesar, ținându-se seama de numărul și complexitatea cererilor;
   2. În privința raportării incidentelor de încălcare a securității datelor cu caracter personal, Autoritatea de Supraveghere trebuie notificată în termen de cel mult 72 ore de la data la care a luat cunoștință de incident.
10. În cazul producerii unui incident privind încălcarea securității Datelor cu Caracter Personal prelucrate, în scopul executării Contractului, fiecare Parte va fi responsabilă, în mod individual, în legătura cu Datele cu Caracter Personal pe care le prelucrează, în scopul executării Contractului, de rezolvarea și raportarea incidentului, către ANSPDCP, respectiv către persoanele vizate.
11. Fiecare Parte se obligă, față de cealaltă Parte, să respecte prevederile legislației aplicabile prelucrării Datelor cu Caracter Personal, în legătură cu toate Datele cu Caracter Personal care i-au fost comunicate, de către cealaltă Parte, în scopul executării Contractului, pe toata perioada prelucrării acestor date.
12. Părțile înțeleg și acceptă faptul că fiecare Parte va avea calitatea de Operator, în ceea ce privește Datele cu Caracter Personal care au fost comunicate/primite, de la cealaltă Parte, și că orice nerespectare a obligațiilor care-i revin uneia dintre Părți, potrivit prezentei Convenții și/sau a legislației, în vigoare, poate atrage angajarea răspunderii contractuale/delictuale a acesteia, față de cealaltă Parte si/sau față de Persoana Vizată.
13. În caz de conflict între prevederile Contractului și prevederile prezentei Convenții, în privința protecției datelor cu caracter personal, Părțile vor aplica, cu prioritate, prevederile prezentei Convenții.
14. Prezenta Convenție intra în vigoare odată cu încheierea Contractului și rămâne, în vigoare, până la data încetării prelucrării Datelor cu Caracter Personal, care au făcut obiectul comunicării, între Părți, în scopul executării Contractului.

Prezenta Convenție a fost încheiată în două exemplare originale, câte un exemplar pentru fiecare Parte.

**S.N.G.N. ROMGAZ S.A OPERATORUL 2**